sagorsarker/bangla-wikipedia huggingface dataset:
২০১৩ ফিফা বালোঁ দর

২০১৩ ফিফা বালোঁ দর উত্‍সব () হচ্ছে, বর্ষসেরা খেলোয়াড় এবং কোচের জন্য ফিফার পুরস্কারের চতুর্থ বছর। ২০১৪ সালের ১৩ জানুয়ারি, সুইজারল্যান্ডের জুরিখে এই পুরস্কারগুলো প্রদান করা হয়। ভোট প্রদানের শেষ তারিখ ছিল ২০১৩ সালের ১৫ নভেম্বর, তবে তা ২৯ নভেম্বর পর্যন্ত বাড়ানো হয়।
পুরস্কার বিজয়ীরা হলেন:
ভোট প্রদানের নির্ধারিত সময়সীমা অনুযায়ী ভোট দানের শেষ তারিখ ছিল ২০১৩ সালের ১৫ নভেম্বর। অবশ্য, ২০ নভেম্বর, ফিফা ঘোষণা করে যে ভোট প্রদানের শেষ তারিখ ২০১৩ সালের ২৯ নভেম্বর পর্যন্ত বৃদ্ধি করা হয়েছে। ভোট প্রদানের আসল সময়সীমার পূর্বে ৫০ শতাংশেরও কম ভোটারের প্রতিক্রিয়া পাওয়ার কারণে এমনটা করা হয়। এছাড়া আরও ঘোষণা করা হয় যে যেসব ভোটাররা ভোট দিয়ে ফেলেছেন তারা চাইলে সাম্প্রতিক কার্যকলাপ আমলে নিয়ে ভোট পরিবর্তনও করতে পারবেন। ২০১৪ সালের ১৩ জানুয়ারি বিজয়ীর নাম ঘোষণা করা হয়।
ফিফা ফুটবল কমিটির সদস্যবৃন্দ এবং ফ্রান্স ফুটবলের একটি বিশেষজ্ঞ দল যৌথভাবে ২৩ জন পুরুষ খেলোয়াড়ের একটি সংক্ষিপ্ত তালিকা প্রণয়ন করে। এটি ২০১৩ সালের ২৯ অক্টোবর প্রকাশ করা হয়।
প্রত্যেক ফিফা সদস্য রাষ্ট্র থেকে তিনজন ভোটার থাকবেন, একজন সাংবাদিক এবং জাতীয় পুরুষ দলের কোচ এবং অধিনায়ক। প্রত্যেক ভোটার নিজের প্রথম (৫ পয়েন্ট) দ্বিতীয় (৩ পয়েন্ট) এবং তৃতীয় (১ পয়েন্ট) পছন্দের খেলোয়াড়কে ভোট দিতে পারবেন এবং তাদের ভোট জনসমক্ষে পকাশ করা হবে। এরপর তিনজন চূড়ান্ত প্রতিযোগীদের নির্বাচিত করা হবে, যারা পুরস্কারের জন্য শেষ পর্যন্ত প্রতিদ্বন্দ্বিতা করবেন।
২০১৩ সালের ২৯ অক্টোবর, ফিফা মহিলা বর্ষসেরা খেলোয়াড়ের জন্য ১০ জন খেলোয়াড়ের একটি সংক্ষিপ্ত তালিকা প্রকাশিত হয়। ফিফার মহিলা ফুটবল ও ফিফা মহিলা বিশ্বকাপ বিষয়ক কমিটি এবং ফ্রান্স ফুটবলের বিশেষজ্ঞরা এই খেলোয়াড়দের নির্বাচিত করেন।
পুরস্কারের জন্য চূড়ান্ত তিন জন প্রতিদ্বন্দীর নাম ঘোষণা করা হয় ২০১৩ সালের ৯ ডিসেম্বরে। নিচের ছকে তাদেরকে মোটা হরফে লেখা রয়েছে।
পুরুষ খেলোয়াড়দের পুরস্কারের একই ভোটারদের দ্বারা এই পুরস্কারটি নির্ধারিত হয়। প্রতিদ্বন্দীদের সংক্ষিপ্ত তালিকা ২০১৩ সালের ২৯ অক্টোবরে প্রকাশিত হয়। চূড়ান্ত তিন জন প্রতিদ্বন্দীদের নাম (মোটা হরফে লেখা রয়েছে) ঘোষণা করা হয় ২০১৩ সালের ৯ ডিসেম্বর।
মহিলা খেলোয়াড়ের পুরস্কারের একই ভোটারদের দ্বারা এবং একই পদ্ধতিতে এই পুরস্কারটিও নির্ধারিত হয়। সংক্ষিপ্ত তালিকাটি প্রকাশ করা হয় ২০১৩ সালের ২৯ অক্টোবর, এবং তিনজন চূড়ান্ত প্রতিদ্বন্দীর নাম (মোটা হরফে লেখা রয়েছে) ঘোষণা করা হয় ২০১৩ সালের ৯ ডিসেম্বরে।
কার্লোস ফিনলে

কার্লোস জুয়ান ফিনলে (ডিসেম্বর ৩, ১৮৩৩ - আগস্ট ২০, ১৯১৫) ছিলেন একজন কিউবান চিকিৎসক ও বিজ্ঞানী। তিনি পীতজ্বরের উপর গবেষণা করা প্রথমদিককার বিজ্ঞানীদের মধ্যে একজন।
ফিনলের আসল নাম জুয়ান কার্লোস ফিনলে ওয়াই বেরিস। বংশগতির দিক থেকে তিনি ফরাসি ও স্কটিশ বংশদ্ভুত ও কিউবার পোয়ের্তো প্রিন্সিপেতে (বর্তমান কামাগুয়ে) জন্মগ্রহণ করেন। তার নামের শিরোনাম “কার্লোস জুয়ান” তার পরবর্তী জীবনে যুক্ত হয়েছিলো। ১৮৫৩ সালে তিনি পেনসিলভানিয়ার ফিলাডেলফিয়ায় জেফারসন মেডিকেল কলেজে যোগদান করেন। ১৮৫৫ সালে স্নাতক সম্পন্ন করেন, এবং হাভানা ও প্যারিস থেকে তার শিক্ষা সমাপ্ত করেন। পরবর্তীতে তিনি হাভানায় স্থায়ী হন ও সেখানে চিকিৎসা চর্চা করতেন।
১৮৭০-এর দশকের পুরোটা সময় গবেষণা করার পর অবশেষে ১৯০০-এর দিকে তিনি তার অভিষ্ট লক্ষ্যে পৌঁছেন। ১৮৮১ সালে তিনিই প্রথম তত্ত্ব দেন যে, পীতজ্বরের বাহক হলো এক ধরনের মশা। এই ধরনের মশা কোন পীতজ্বরে আক্রান্ত মানুষকে কামড় দেয় ও পরবর্তীকালে এটি একটি চক্রানুপাতিক হারে সুস্থ মানুষের মাঝেও ছড়িয়ে পরে। এক বছর পর ফিনলে আবিষ্কার করেন এডিস প্রজাতির একধরনের মশাই পীতজ্বরের জন্য দায়ী। তার তত্ত্বের উপর নির্ভর করে পরবর্তীকালে মশার বৃদ্ধি নিয়ন্ত্রণ ও সাথে সাথে রোগের প্রাদুর্ভাব নিয়ন্ত্রণ করা সম্ভব হয়।
তার অনুমান পরবর্তীকালে ১৯০০ সালে প্রায় ২০ বছর পর ওয়াল্টার রিড কমিশন দ্বারা সফলভাবে প্রমাণিত হয়। ফিনলে ১৯০২ থেকে ১৯০৯ সাল পর্যন্ত কিউবার প্রধান স্থাস্থ্য কর্মকর্তা ছিলেন। যদিও ইতিহাসে ডা. রিডকে পীতজ্বর দমনের জন্য অনেক বেশি কৃতিত্ত্ব দেওয়া হয় কিন্তু ডা. রিড নিজে এই রোগের ধারক বের করা ও নির্মূলের জন্য ফিনলেকে কৃতিত্ত্ব দিয়েছেন। ডা. রিড প্রায়ই তার বিভিন্ন নিবন্ধে ফিনলের গবেষণার উদ্ধৃতি দিতেন।
ডা. ফিনলে ছিলেন হাভানার রয়্যাল একাডেমি অফ মেডিকেল, ফিজিকাল ও ন্যাচারাল সাইন্সের একজন সদস্য। তিনি ফরাসি, জার্মান, স্প্যানিশ ও ইংরেজি ভাষায় অনর্গল কথা বলতে পারতেন এবং ল্যাটিন পড়তে পারতেন। তার আগ্রহ ছিলো সর্বত্র ও তিনি কুষ্ঠব্যাধি, কলেরা, মাধ্যাকর্ষণ ও উদ্ভিদ রোগ ইত্যাদি বিভিন্ন বিষয়ে নিবন্ধ লিখেছেন। কিন্তু তার প্রধান আগ্রহ ছিলো পীতজ্বরে ও তিনি এ বিষয়ের উপর ৪০টি নিবন্ধ লিখেছেন।
তার কাজের স্বীকৃতিস্বরূপ তিনি সাতবার চিকিৎসাবিদ্যায় নোবেল পুরস্কারের জন্য মনোনীত হলেও একবারও এই পুরস্কার পাননি। ১৯০৮ সালে তাকে ন্যাশনাল অর্ডার অফ দ্য লিজিয়ন অফ অনার অফ ফ্রান্স উপাধিতে ভূষিত করা হয়।
ফিনলেকে সম্মান জানিয়ে হাভানা শহরের মারিয়ানো পুরসভায় ইঞ্জেকশনের সিরিঞ্জের আদলে "এল ওবেলিস্কো" নামক এক সৌধ বর্তমান। ১৯৮১ খ্রিষ্টাব্দে তার সম্মানে একটি কিউবার ডাকটিকিট প্রকাশ করা হয়। পানামা সিটিতে ফিনলের একটি মূর্তিও রয়েছে। এছাড়া ১৯৮০ খ্রিষ্টাব্দ থেকে ইউনেস্কো তার নামে কার্লোস জে. ফিনলে অণুজীববিজ্ঞান পুরস্কার চালু করেন।
ফিনলে হাভানা, কিউবায় তার বাড়িতে গুরুতর স্ট্রোক থেকে মারা যান।
নাদের শাহ

নাদির শাহ আফশার বা নাদির শাহ (ফার্সি:نادر شاه افشار‎; নাদির কুলি বেগ হিসেবেও পরিচিত- نادر قلی بیگ বা তাহামাস কুলি বেগ- تهماسپ قلی خان) (২২ নভেম্বর ১৬৮৮ বা আগস্ট ৬, ১৬৯৮ – জুন ২০, ১৭৪৭) ইরানের শাহ হিসেবে শাসন করেছেন ও তিনি ছিলেন আফছারিদ রাজবংশের প্রতিষ্ঠাতা। তার প্রখর সামরিক দক্ষতার কারণে কোন কোন ইতিহাসবিদ তাকে ইরানের নেপোলিয়ন বা আলেকজান্ডার হিসেবে আখ্যায়িত করেছেন। নাদির শাহ তুর্কীর আফছার উপজাতীর সদস্য ছিলেন যারা প্রথম শাহ ইসমাইলের সময় থেকেই সাফাভিদ রাষ্ট্রে সামরিক রসদ সরবরাহ করতেন।
হুতাকি আফগানদের দ্বারা বিদ্রোহ শুরু হলে ইরানে অরাজক পরিস্থিতির সৃষ্টি হয় তারা পারস্যের শাহ সুলতান হুসাইনকে সহজেই ক্ষমতাচুত্য করে। উসমানীয় ও রাশিয়া উভয়েই পারস্যের বিভিন্ন অঞ্চল দখল করে নেয়। ঠিক এরকম পরিস্থিতিতে নাদের শাহ ক্ষতায় আসেন। তিনি ক্ষমতায় আসার পর পারস্যের অঞ্চলগুলোকে পুনরায় একত্রিত করেন ও সেখান থেকে দখলদারীদের উচ্ছেদ করেন। তিনি এতো ক্ষমতাবান হয়ে উঠেন যে ২০০ বছর ধরে পারস্য শাসন করা সাফাভিদ রাজবংশের শেষ শাসককে পদচুত্য করার পরিকল্পনা করেন। ১৭৩৬ সালে সাফাবিধ রাজবংশের শাসককে ক্ষমতাচুত্য করে নিজেকে ইরানের শাহ হিসেবে ঘোষণা করেন। তার অনেক সামরিক অভিযান তার সাম্রাজ্য বহুগণে বৃদ্ধি করে ও চতুর্দিকে তার সাম্রাজ্যের পরিধি বাড়তে থাকে। তিনি বর্তমান ইরান, ইরাক, আফগানিস্তান, পাকিস্তান, তাজিকিস্তান, তুর্কমেনিস্তান, উজবেকিস্তান, ভারত, জর্জিয়া, আর্মেনিয়া, আজারবাইজান, রাশিয়া, ওমান ও পারস্য উপসাগরের অঞ্চলকে তার সাম্রাজ্যের অধীনে নিয়ে আসেন কিন্তু তার সেনাবাহিনী পারস্যের অর্থনীতিতে ধ্বংস ডেকে আনে।
নাদির তার আদর্শ হিসেবে মধ্য এশিয়ার আরো দুজন অন্যতম বিজেতা চেঙ্গিস খান ও তৈমুর লংকে অনুসরণ করেন। তিনি তাদের সামরিক ক্ষমতা, তাদের রাজত্ব পরিধির ধারা ও পরবর্তীকালে তাদেরমত নিষ্ঠুরও হয়ে উঠেন। তার এই বিজয় তাকে মধ্য-প্রাচ্যের সার্বভৌম ক্ষমতাধর হিসেবে প্রতিষ্ঠা করে কিন্তু ১৭৪৭ সালে তাকে হত্যা করার পরপরই তার সাম্রাজ্য ধ্বংসের দিকে যেতে থাকে। নাদির শাহকে এশিয়ার ইতিহাসের সর্বশেষ মহান সামরিক বিজেতা হিসেবে উল্লেখ করা হয়। তাকে উসমানীয় ও মুঘল সাম্রাজ্যের মাঝেও ইরানের ক্ষমতা পূণ:প্রতিষ্ঠার জন্য কৃতিত্ত্ব দেওয়া হয়ে থাকে।
নাদির শাহ দস্তগীর দুর্গনগরে আফছারের কেরেক্লু গোত্রে জন্মগ্রহণ করেন। তার পিতা এমাম কুলি শাহ ছিলেন একজন গবাদিপশু পালক যিনি মাঝে মাঝে উষ্ট্রচালক ও কোটম্যাকার হিসেবেও কাজ করতেন। নাদির যখন ছোট তখন তার পিতা মৃত্যুবরণ করেন। কিংবদন্তি অনুসারে নাদের ও তার মাতা উজবেক বা তুর্কী দ্বারা দাস হিসেবে কাজ শুরু করেন কিন্তু নাদের পালাতে সক্ষম হন। তিনি এরপর একটি সৈন্যবাহিনীতে যোগদান করেন ও পরবর্তীকালে এর প্রধান হয়ে উঠেন। আফছার উপজাতীয় গোত্রের সর্দারের পৃষ্ঠপোষকতায় তার পদমর্যাদা বাড়তে শুরু করে ও তিনি ক্ষমতাশালী সামরিক ব্যক্তিত্ত্বে পরিনত হন। নাদির স্থানীয় গোত্রপ্রধান "বাবা আলী বেগের" দুই কন্যাকে বিয়ে করেন।
বাঁকুড়া বিশ্ববিদ্যালয়

বাঁকুড়া বিশ্ববিদ্যালয় হল পশ্চিমবঙ্গের বাঁকুড়া শহরের একটি সরকারি বিশ্ববিদ্যালয়। এই বিশ্ববিদ্যালয়টি ২০১৪ সালে প্রতিষ্ঠিত হয়। সর্বপ্রথম অধ্যাপক দেবনারায়ণ বন্দ্যোপাধ্যায় বিশ্ববিদ্যালয়ের উপাচার্য পদে নিযুক্ত হন। বিশ্ববিদ্যালয়টি মোট চারটি বিদ্যায়তন নিয়ে গঠিত। প্রধান বিদ্যায়তন বাঁকুড়া জেলায় পুরন্দরপুরে ১৪ নং (পুরাতন ৬০ নং) জাতীয় সড়কের পাশে অবস্থিত।
বাঁকুড়া বিশ্ববিদ্যালয়টি "২০১৩ সালের পশ্চিমবঙ্গ আইন ১৯" (বাঁকুড়া বিশ্ববিদ্যালয় আইন ২০১৩) দ্বারা প্রতিষ্ঠিত হয়েছিল এবং রাজ্যপালের সম্মতি ২০১৪ সালের ৬ই জানুয়ারি প্রথম কলকাতা গেজেটে প্রকাশিত হয়েছিল।
বিশ্ববিদ্যালয়টি প্রতিষ্ঠানর সঙ্গে সঙ্গে সিলমোহর বা প্রতীক চিহ্ন তৈরি করা হয়। সিলমোহর বা প্রতীক চিহ্নে ধানের শীষ, বই-কলম, বাঁকুড়ার ঘোড়া ছবি দৃশ্যমান। সিলমোহরের বাম ও ডান পাশে একটি করে মোট দুটি ধানের শীষ অবস্থান করছে। উপরের অংশে বাংলা ভাষায় "বাঁকুড়া বিশ্ববিদ্যালয়" লেখা রয়েছে। এর নীচে ইংরেজিতে বিশ্ববিদ্যালয়ে প্রতিষ্ঠা বছর উল্লেখিত হয়েছে। সিলমোহরের মধ্যভাগে উপরের অংশে বই ও কলমের ছবি এবং নীচের অংশে মুখোমুখি দাঁড়িয়ে থাকা দুটি ঘোড়ার ছবি রয়েছে। ঘোড়ার ছবি দুটি বাঁকুড়ার বিখ্যাত পোড়ামাটির ঘোড়ার শিল্পকর্মকে নির্দেশ করে। সিলমোহরের নীচের অংশে ইংরেজিতে "বাঁকুড়া বিশ্ববিদ্যালয়" লেখা রয়েছে এবং সবচেয়ে নীচে সংস্কৃত ভাষায় বিশ্ববিদ্যালয়ের নীতি বাক্য লেখা রয়েছে।
বিশ্ববিদ্যালয়টির মোট চারটি শিক্ষাপ্রাঙ্গণ বা বিদ্যায়তন রয়েছে। প্রতিটি শিক্ষাপ্রাঙ্গণ বাঁকুড়া জেলায় অবস্থিত। শিক্ষাপ্রাঙ্গণ চারটি হল পুরন্দরপুর শিক্ষাপ্রাঙ্গণ, পুয়াবাগান শিক্ষাপ্রাঙ্গণ, মিথিলা শিক্ষাপ্রাঙ্গণ ও ছান্দর শিক্ষাপ্রাঙ্গণ।
বিশ্ববিদ্যালয়টি প্রশাসনিক আধিকারিকদের একটি পর্ষদ দ্বারা পরিচালিত হয়। পর্ষদটি বিশ্ববিদ্যালয় ও এর অধিভুক্ত কলেজসমূহের কার্যক্রম ও বিশ্ববিদ্যালয়ের তহবিল পর্যবেক্ষণ করে।
বাঁকুড়া বিশ্ববিদ্যালয়ের উপাচার্য বিশ্ববিদ্যালয়ের প্রধান নির্বাহী কর্মকর্তা। দেব নারায়ণ বন্দ্যোপাধ্যায় হলেন বিশ্ববিদ্যালয়ে প্রথম ও বর্তমান উপাচার্য।
বিশ্ববিদ্যালয়ের সঙ্গে পশ্চিমবঙ্গের ২৪ টি মহাবিদ্যালয় অধিভুক্ত রয়েছে। প্রধান কিছু অধিভুক্ত মহাবিদ্যালয়ের মধ্যে রয়েছে:
বিশ্ববিদ্যালয়ের ৩ টি বিদ্যালয়ে মোট ১৩ টি বিভাগ রয়েছে। বিদ্যালয়মূহ হল বিজ্ঞান বিদ্যালয়, সাহিত্য, ভাষা ও সংস্কৃতি অধ্যয়ন বিদ্যালয় এবং সামাজিক বিজ্ঞান বিদ্যালয়।
বিশ্ববিদ্যালয়ের বিদ্যালয় ও বিদ্যালয়ভুক্ত বিভাগসমূহ তালিকা আকারে প্রকাশ করা হল:
স্নাতক স্তরের অধ্যয়নের জন্য—কলা (বিএ) ও বিজ্ঞান (বিএসসি) শাখা—শিক্ষার্থীরা তাদের উচ্চ মাধ্যমিক পরীক্ষার সংশয় পত্র বা সমমানের পরীক্ষার ফলাফলের ভিত্তিতে একাধিক কোর্সের জন্য সরাসরি আবেদন করতে পারে। শিক্ষার্থীদের তাদের প্রাপ্ত নম্বর ও উপলব্ধ আসন সংখ্যা অনুযায়ী সংক্ষিপ্ত তালিকাভুক্ত করা হয়।
বিশ্ববিদ্যালয়ের কেন্দ্রীয় গ্রন্থাগারটি ২০১৬ সালে প্রতিষ্ঠিত হয়েছিল। বিশ্ববিদ্যালয়ের শিক্ষার্থী সহ অধিভুক্ত মহাবিদ্যালয়ের শিক্ষার্থীদেরও কেন্দ্রীয় গ্রন্থাগারে প্রবেশের অনুমতি রয়েছে। গ্রন্থাগারে ৩০,০০০ টিরও বেশি মুদ্রিত বই রয়েছে। বইয়ের সংগ্রহের মধ্যে বাংলা সাহিত্য, ইংরেজি সাহিত্য, বিশুদ্ধ বিজ্ঞান, শিল্পকলা, ইতিহাস ও সামাজিক বিজ্ঞান, ভাষা ইত্যাদি বিষয়ের বিস্তৃত পরিসরের নথি রয়েছে। শুধুমাত্র স্কটিশ ভাষা সাহিত্যের ৮ হাজারটি বই রয়েছে। মুদ্রিত বই ছাড়াও গ্রন্থাগারে ডেলনেট, দক্ষিণ এশিয়ান আর্কাইভ ইত্যাদির প্রবেশযোগ্যতা রয়েছে।
বাঁকুড়া বিশ্ববিদ্যালয় ইউজিসি আইন, ১৯৫৬-এর ধারা ২(এফ)-এর অধীনে স্বীকৃত।
চ্যালেঞ্জ (২০০৯-এর চলচ্চিত্র)

চ্যালেঞ্জ ২০০৯ সালে মুক্তিপ্রাপ্ত রাজ চক্রবর্তী পরিচালিত একটি বাংলা চলচ্চিত্র। এই চলচ্চিত্রে মুখ্য ভূমিকায় আছেন দেব এবং শুভশ্রী গাঙ্গুলী। এই ছবির কিছু দৃশ্যের জন্য দুবাইয়ে শ্যুটিং করা হয়েছে। এছাড়া অস্ট্রেলিয়া এবং নিউজিল্যান্ডেও শ্যুটিং করা হয়েছে। চলচ্চিত্রটি ২০০৫ সালের "বানি" চলচ্চিত্রের পুনঃনির্মাণ।
এটি একটি অ্যাকশন-কমেডি চলচ্চিত্র। "পূজা"র (শুভশ্রী গাঙ্গুলী) বাবা "অগ্নিদেব" (রজতাভ দত্ত) মেয়ের জন্য সবই করতে পারেন। কলেজে কোন ছেলে মেয়ের দিকে তাকালে তিনি সেই ছেলের চোখ তুলে নেন। "পূজা" তার বাবাকে খুব ভালবাসে কিন্তু এও চায়, কেউ যেন তার বাবাকে এসে চ্যালেঞ্জ করে। একদিন কলেজে "আবির" (দেব) আসে। সে "পূজার"র দিকে তাকায় এবং তাকে মারতে আসলে "পূজা"র দেহরক্ষীদের অনেক মারধোর করে। ধীরে ধীরে তারা একে অপরকে ভালবেসে ফেলে।
"অগ্নিদেব" মেয়েকে বাঁচাতে "আবির"কেও সুযোগ পেয়ে মারধোর করে। কিন্তু "আবির" আবারও ফিরে আসে। শেষে "পূজা"কে সে তার শ্বশুরবাড়িতে পাঠিয়ে দেয়। "অগ্নিদেব"-এর শ্বশুর অত্যন্ত কঠোর মানুষ। কিন্তু শেষে সেও "আবির"কে মেনে নেয়। "আবির" ও "পূজা"র বিয়ে হয়। শেষদৃশ্যে দেখা যায় তাদের একটি ছেলে হয়, যার সাথে "অগ্নিদেব" খেলা করছে।
সৌমিক হালদারের ক্যামেরার কাজ এবং রাজ চক্রবর্তীর পরিচালনা, সাথে জিৎ গাঙ্গুলীর গান সব মিলিয়ে চ্যালেঞ্জ ছবির গল্প গড়ে উঠেছে। "অগ্নিদেব" এখানে অন্যরকম ভিলেনের অভিনয় করেছেন।
পরাণ যায় জ্বলিয়া রে

পরাণ যায় জ্বলিয়া রে ২০০৯ সালের একটি বাংলা চলচ্চিত্র। রবি কিনাগী পরিচালিত এই চলচ্চিত্রে মুখ্য ভূমিকায় অভিনয় করেছেন দেব ও শুভশ্রী গাঙ্গুলী। ২০০৭ সালের "নমস্তে লন্ডন" চলচ্চিত্রের পুনঃনির্মাণ এই চলচ্চিত্র। "নমস্তে লন্ডন" নির্মাতা বিপুল শাহ্‌ প্রযোজকের বিরুদ্ধে মামলা করে ৭৫ লাখ টাকা ক্ষতিপূরণ পান। কারণ এই চলচ্চিত্র নির্মাণের আগে তার কাছ থেকে অনুমতি নেয়া হয়নি।
এটি একটি রোমান্টিক/ড্রামা চলচ্চিত্র। "আন্না" (শুভশ্রী গাঙ্গুলী) লন্ডনে থাকে। তার বাবা (বিশ্বজিৎ চক্রবর্তী) তাকে এক ভারতীয় ছেলের সাথে বিয়ে দিতে চায়। তাই তাকে ভারতে নিয়ে আসেন। এখানে তার বাল্যবন্ধুর বাসায় ওঠেন। সেখানে "রাজ"এর মামাতো ভাই (অরিত্র দত্ত বণিক)-এর সাথে অনেক মজার ঘটনা ঘটে। তারই ছেলে "রাজ" (দেব) ও "আন্না"র সাথে বিয়ে ঠিক হয়। কিন্তু "আন্না" বিয়ে করতে চায় "হ্যারি"কে। তার ভাই "সিড" তাকে কুবুদ্ধি দিয়ে লন্ডনে নিয়ে আসে। "আন্না" "রাজ"কে তার জীবন দেখানোর নাম করে তাকে লন্ডনে নিয়ে আসে। এখানে এসে তার সাথে বিয়ে করতে অস্বীকার করে।
অবশেষে "রাজের" চেষ্টায় "আন্না" নিজের ভুল বুঝতে পারে এবং "হ্যারি"কে বিয়ে করতে গিয়েও "রাজ"-এর কাছে ফিরে আসে। "রাজ" "সিড"কেও তার পরিবারের সাথে মিলিয়ে দেয়।
চলচ্চিত্রটি মুক্তির পরপরই প্রথমে নিম্ন আদালত ও পরে কলকাতা হাই কোর্ট থেকে বন্ধ করে দেয়া হয়। কারণ চলচ্চিত্রটি ২০০৭ সালের "নমস্তে লন্ডন"-এর পুনঃনির্মাণ এবং "নমস্তে লন্ডন"-এর প্রযোজকের কাছ থেকে কোন অনুমতি নেয়া হয়নি। প্রযোজক বিপুল শাহ্‌ মামলা করেন এবং ৭৫ লাখ টাকা ক্ষতিপূরণ পান। শ্রী ভেঙ্কটেশ ফিল্মস এই ক্ষতিপূরণ দেয়।
চলচ্চিত্রটি নিয়ে অনেক সমালোচনা হলেও এটি অত্যন্ত জনপ্রিয়তা অর্জন করে। এই চলচ্চিত্রের মুক্তির আগ পর্যন্ত কোন চলচ্চিত্র মুক্তির প্রথম দিনেই এৎ আয় করতে সক্ষম হয়নি। আদালতের সমস্যার কারণে এটি প্রচার পায় এবং একে আরো হিটের দিকে নিয়ে যায়।
জিৎ গাঙ্গুলী এই চলচ্চিত্রের সংগীত পরিচালক ছিলেন। এই চলচ্চিত্রের প্রায় প্রতিটি গানই জনপ্রিয় হয়। তবে সবচেয়ে জনপ্রিয় হয় তার নিজের গাওয়া গানটি।
পশ্চিম সিয়াং জেলা

পশ্চিম সিয়াং জেলা হল ভারতের অরুণাচল প্রদেশ রাজ্যের একটি জেলা। ১৯৮৯ সালে এই জেলার একটি অংশ নিয়ে পূর্ব সিয়াং জেলা গঠিত হয়।
পশ্চিম সিয়াং জেলার সদর শহর হল আলং। এই জেলার আয়তন । এই আয়তন ক্রিট দ্বীপের প্রায় সমান।
অরুণাচল প্রদেশ বিধানসভার সাতটি আসন এই জেলায় অবস্থিত: লিরোমোবা, লিকাবালি, বাসার, আলং পশ্চিম, আলং পূর্ব, রুমগং ও মেচুকা। প্রথম ছয়টি বিধানসভা কেন্দ্র অরুণাচল পশ্চিম বিধানসভা কেন্দ্র ও মেচুকা বিধানসভা কেন্দ্র অরুণাচল পূর্ব লোকসভা কেন্দ্রের অন্তর্গত।
২০১১ সালের জনগণনা অনুসারে, পশ্চিম সিয়াং জেলার জনসংখ্যা ১১২,২৭২। এই জনসংখ্যা গ্রেনাডা রাষ্ট্রের জনসংখ্যার প্রায় সমান। ভারতের ৬৪০টি জেলার মধ্যে জনসংখ্যার হিসেবে এই জেলার জনসংখ্যা ৬১২তম। জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ৮.০৪%। পশ্চিম সিয়াং জেলার লিঙ্গানুপাতের হার প্রতি ১০০০ পুরুষে ৯১৬ জন নারী। জেলার সাক্ষরতার হারf ৬৭.৬২%.
আদি, মেম্বা ও খাম্বা উপজাতির মানুষেরা এই জেলায় বাস করেন। আদি উপজাতির মানুষেরা দোনয়ি-পোলো ধর্মের অনুগামী। তবে কেউ কেউ ব্যাপ্টিস্ট খ্রিস্টধর্ম গ্রহণ করেছে। মেম্বা ও খাম্বা উপজাতির মানুষেরা তিব্বতি বৌদ্ধধর্মের অনুগামী। মেম্বা উপজাতি অধ্যুষিত অঞ্চলের তিব্বতি বৌদ্ধ মন্দির মেচুকা গোম্পা বিখ্যাত।
সিনো-তিব্বতি ভাষা গোষ্ঠীর আদি ভাষা এখানকার অন্যতম প্রধান ভাষা। এই ভাষা তিব্বতি ও লাতিন হরফে লেখা হয়। একই ভাষাগোষ্ঠীর বিলুপ্তপ্রায় ভাষা গালোও এখানকার অন্যতম প্রধান ভাষা।
এই জেলায় প্রচুর বন্যপ্রাণী দেখা যায়। মিশমি টাকিন, স্নো লেপার্ড, রেড পান্ডা ও মাস্ক ডিয়ারের মতো দুষ্প্রাপ্য প্রাণী এবং ব্লিদস ট্র্যাগোপানের মতো দুষ্প্রাপ্য পাখি দেখা যায়। এছাড়া দেখা যায় উড়ুক্কু কাঠবিড়ালি।
১৯৯১ সালে পশ্চিম সিয়াং জেলায় কানে বন্যপ্রাণী অভয়ারণ্য স্থাপিত হয়। এই অভয়ারণ্যের আয়তন ।
উচ্চ সুবনসিরি জেলা

উচ্চ সুবনসিরি জেলা হল ভারতের অরুণাচল প্রদেশ রাজ্যের একটি জেলা। ১৯৮৭ সালে সুবনসিরি জেলা জেলা ভেঙে উচ্চ ও নিম্ন সুবনসিরি জেলা গঠিত হয়।
দপোরিজো হল উচ্চ সুবনসিরি জেলার সদর শহর। এই জেলার আয়তন । আয়তনে এই জেলা যুক্তরাজ্যের ইস্ট ফকল্যান্ডের প্রায় সমান। দপোরিজো, দুমপোরিজো, তালিহা, নাচো, সিয়ুম ও মারো এই জেলার উল্লেখযোগ্য শহর।
২০০৬ সালে ভারত সরকার উচ্চ সুবনসিরি জেলাকে ভারতের ২৫০টি সবচেয়ে অনগ্রসর জেলার তালিকাভুক্ত করেছে। এটিই অরুণাচল প্রদেশের একমাত্র জেলা যেটি অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে।
অরুণাচল প্রদেশ বিধানসভার পাঁচটি আসন এই জেলার অন্তর্গত: নাচো, তালিহা, দপোরিজা, রাগা ও দুমপোরিজো। এই আসনগুলির সবকটিই অরুণাচল পশ্চিম লোকসভা কেন্দ্রের অন্তর্গত।
২০১১ সালের জনগণনা অনুসারে, উচ্চ সুবনসিরি জেলার জনসংখ্যা ৮৩,২০৫। এই জনসংখ্যা অ্যানডোরা রাষ্ট্রের জনসংখ্যার প্রায় সমান। আয়তনের হিসেবে ভারতের ৬৪০টি জেলার মধ্যে এই জেলার স্থান ৬২১তম। জেলার জনঘনত্ব । ২০০১-২০১১ দশকে জেলায় জনসংখ্যা বৃদ্ধির হার ৫০.৩৪%। এই জেলার লিঙ্গানুপাতের হার প্রতি ১০০০ পুরুষে ৯৮২ জন নারী। সাক্ষরতার হার ৬৩.৯৬%।
এই জেলার অধিবাসীরা মূলত টাগিন, হিল মিরি ও গালো উপজাতির মানুষ।
তাগিন এই জেলার প্রধান ভাষা। সিনো-তিব্বতীয় ভাষাগোষ্ঠীর দুটি ভাষা। হিলস মিরি বা ন্যিশি ও গালো ভাষা জেলার পূর্বাঞ্চলে কিছু মানুষের ভাষা।
দুর্গম পার্বত্যাঞ্চল হওয়ায় রাজ্যে তেমন যোগাযোগ ব্যবস্থা গড়ে উঠেনি। ১৩নং জাতীয় সড়ক এই রাজ্যের প্রধান মহাসড়ক। এটি জেলা সদর দপোরিজো সংযোগ করে চলে গেছে। দপোরিজো থেকে জেলার সীমান্তবর্তী অন্য অংশের সংযোগ উত্তরে ১০০ কিমি এগিয়ে দিঙসার-এ সমাপ্ত হয়ে গেছে , যা আন্তর্জাতিক সীমান্ত থেকে ৮০ কিমি অন্তর্ভাগে। সড়কটি প্রধানমন্ত্রী গ্রাম সড়ক যোজনার আওতায় নির্মিত।
নিকটবর্তী রেলওয়ে স্টেশন আসামের শিলাপাথার(বগীবিল সেতুর উত্তরপ্রান্ত) যা প্রায় ২২০ কিমি দূরত্বে অবস্থিত। সেখানে একক ডিজেল লাইন রয়েছে।
নিক্ষেপী ক্ষেপণাস্ত্র

নিক্ষেপী ক্ষেপণাস্ত্র (; "ব্যালিস্টিক মিসাইল") হলো সেই সব ক্ষেপণাস্ত্র, যা সাধারণত একটি রকেট-চালিত স্ব-নির্দেশিত কৌশলগত-অস্ত্র ব্যবস্থা এবং যা একটি নিক্ষেপী গতিপথ অনুসরণ করে উৎক্ষেপণ স্থান থেকে পূর্বনির্ধারিত লক্ষ্যে বিস্ফোরক সরবরাহ করে। নিক্ষেপী ক্ষেপণাস্ত্র প্রচলিত উচ্চমাত্রার বিস্ফোরকের পাশাপাশি রাসায়নিক, জৈবিক বা পারমাণবিক অস্ত্র বহন করতে পারে। এগুলি ভূগর্ভস্থ নিক্ষেপ-কক্ষ (সাইলো) এবং ভ্রাম্যমাণ নিক্ষেপমঞ্চ ছাড়াও বিমান, জাহাজ এবং ডুবোজাহাজ থেকে উৎক্ষেপণ করা যেতে পারে।
প্রথম দিককার নিক্ষেপী ক্ষেপণাস্ত্রগুলোর মধ্যে উল্লেখযোগ্য ছিল এ-৪ (A-4), যা ভি-২ (V-2) নামেও পরিচিত। নাৎসি জার্মানি ১৯৩০ ও ১৯৪০-এর দশকে ভি-২ (V-2) ক্ষেপণাস্ত্রের আধুনিকায়নে ভূমিকা রাখে, যাতে এতে পরিচালকের ভূমিকায় ছিলেন জার্মানির বায়বান্তরীক্ষ প্রকৌশলী ও মহাকাশ স্থপতি ভের্নহার ফন ব্রাউন। ১৯৪২ সালের ৩রা অক্টোবর তারিখে ভি-২ (V-2) সফলভাবে উৎক্ষেপণ করা হয়। ১৯৪৪ সালের ৬ই অক্টোবর প্যারিসে এটি নিক্ষেপ করা হয়। এর দুই দিন পর আরেকটি ভি-২ ক্ষেপণাস্ত্র লন্ডনে নিক্ষেপ করা হয়।
নিক্ষেপী ক্ষেপণাস্ত্রের প্রথম রূপ ১৩তম শতাব্দীর রকেটের ব্যবহারের সাথে সম্পর্কিত। চতুর্দশ শতাব্দীতে, মিং চীনা নৌবাহিনী শত্রু জাহাজের বিরুদ্ধে নৌযুদ্ধে হু লং চু শুই নামে একটি নিক্ষেপী ক্ষেপণাস্ত্রের প্রাথমিক রূপ ব্যবহার করেছিল। তবে আধুনিক অগ্রণী নিক্ষেপী ক্ষেপণাস্ত্র ছিল এ-ফোর (a-4), আর-সেভেন সেম্যর্কা (R-7 Semyorka) ছিল প্রথম আন্তঃমহাদেশীয় নিক্ষেপী ক্ষেপণাস্ত্র। এ পর্যন্ত মোট ৩০টি দেশ কর্মক্ষম নিক্ষেপী মিসাইল মোতায়েন করেছে। ২০০৭ সালে প্রায় ১০০ নিক্ষেপী ক্ষেপণাস্ত্র উড্ডয়ন পরীক্ষার মাধ্যমে উন্নয়ন অব্যাহত রয়েছে (মার্কিন যুক্তরাষ্ট্র ছাড়া) বেশিরভাগই গণপ্রজাতন্ত্রী চীন, ইরান এবং রাশিয়ান ফেডারেশনের দ্বারা। ২০১০ সালে, মার্কিন যুক্তরাষ্ট্র এবং রুশ সরকার আন্তঃমহাদেশীয় নিক্ষেপী ক্ষেপণাস্ত্রগুলির (ICBMs) সাত বছরের মেয়াদে ১৫৫০ ইউনিট পর্যন্ত একটি চুক্তি স্বাক্ষর করেছিল।
বিশ্বের মাত্র ৮টি দেশ তথা: রাশিয়া, যুক্তরাষ্ট্র, চীন,ইরান, ফ্রান্স, যুক্তরাজ্য, ভারত এবং উত্তর কোরিয়ার কাছে এই ধরনের ক্ষেপণাস্ত্র রয়েছে। ইসরায়েলের এই ধরনের ক্ষেপণাস্ত্র পরীক্ষামূলক পর্যায়ে রয়েছে। ভারতের অগ্নি-৫ এই শ্রেণীর একটি ক্ষেপণাস্ত্র।
ডুবোজাহাজ থেকে উৎক্ষেপণের ক্ষমতাসম্পন্ন আন্তঃমহাদেশীয় নিক্ষেপী ক্ষেপণাস্ত্র রয়েছে রাশিয়া, যুক্তরাষ্ট্র, চীন, ফ্রান্স এবং যুক্তরাজ্যের।
বিশ্বের মাত্র ৭টি দেশের কাছে এই ধরনের ক্ষেপণাস্ত্র রয়েছে। রাশিয়া, ভারত, যুক্তরাষ্ট্র, চীন, ফ্রান্স, যুক্তরাজ্য এবং উত্তর কোরিয়া। অগ্নি-৩ ও অগ্নি-৪ এই শ্রেণীর একটি ক্ষেপণাস্ত্র।
বিশ্বের কিছু দেশের কাছে এই ধরনের ক্ষেপণাস্ত্র রয়েছে। রাশিয়া , ভারত , যুক্তরাষ্ট্র , চীন , ফ্রান্স , যুক্তরাজ্য এবং উত্তর কোরিয়া ছাড়াও ইরান , তুরস্ক এবং পাকিস্তানের কাছে রয়েছে । অগ্নি-২ ও শাহীন-৩ এই শ্রেণীর ক্ষেপণাস্ত্র।
বিশ্বের কিছু দেশের কাছে এই ধরনের ক্ষেপণাস্ত্র রয়েছে। ব্রহ্মস , পৃথ্বী ও গজনাভি এই শ্রেণীর ক্ষেপণাস্ত্র। ব্রহ্মস বিশ্বের সবচেয়ে দ্রুতগামী ও নিখুঁত হামলাকারী ক্ষেপণাস্র হিসেবে বিবেচিত।
স্যার গারফিল্ড সোবার্স ট্রফি

স্যার গারফিল্ড সোবার্স ট্রফি বার্ষিকভিত্তিতে প্রদেয় ক্রিকেট ট্রফি। আন্তর্জাতিক ক্রিকেট কাউন্সিল কর্তৃক বার্ষিকভিত্তিতে বিশ্বের সেরা ক্রিকেটারকে এ ট্রফি প্রদান করা হয়। ট্রফিটি জনপ্রিয় ক্যারিবীয় ব্যাটসম্যান স্যার গারফিল্ড সোবার্স-এর নামে নামাঙ্কিত। ২০০৪ সাল থেকে এ ট্রফি প্রদান করা হচ্ছে। প্রথমবারের মতো এ পুরস্কার পেয়েছিলেন ভারতীয় ক্রিকেটার রাহুল দ্রাবিড়। ২০২১ সালের বর্তমান পুরস্কার বিজয়ী হিসেবে রয়েছেন পাকিস্তানি ক্রিকেটার শাহিন আফ্রিদি।
স্যার গারফিল্ড সোবার্স ট্রফির নামকরণ করা হয়েছে ওয়েস্ট ইন্ডিজের ক্রিকেট দলের সাবেক অধিনায়ক ও বিশ্বের অন্যতম সেরা অল-রাউন্ডার স্যার গারফিল্ড সোবার্সের নাম অনুসারে। বিখ্যাত ক্রিকেটার রিচি বেনো, সুনীল গাভাস্কার ও মাইকেল হোল্ডিংয়ের সমন্বয়ে গড়া জুড়ি দলের সিদ্ধান্তক্রমে এ ট্রফির নাম রাখা হয়েছে। আইসিসি কর্তৃক তাদেরকে ‘একজন ব্যক্তিকে নির্ধারণপূর্বক ক্রিকেটের সম্মান বৃদ্ধিকল্পে ব্যক্তিগত পুরস্কার প্রদানে’ ক্ষমতা প্রদান করেছিল।
ট্রফি তৈরির জন্য আন্তর্জাতিক পর্যায়ের শীর্ষস্থানীয় স্ফটিক নির্মাণকারী প্রতিষ্ঠান স্বরোভস্কিকে দায়িত্ব প্রদান করা হয়। ট্রফির নকশায় লাল স্ফটিকের ক্রিকেট বলকে ৪২০০-এরও অধিক সুন্দর সোয়ারভস্কি স্ফটিকের মাধ্যমে সাজানো হয়েছে, যার একটি অংশ সোনার পাতের দণ্ড থেকে বর্ধিত করা হয়েছে।
৫৬জন বিশিষ্ট ব্যক্তিদের নিয়ে একটি কমিটির মাধ্যমে বার্ষিক আকারে এ পুরস্কার প্রদান করা হয়। তন্মধ্যে টেস্ট ক্রিকেটভূক্ত দলগুলোর অধিনায়ক (১০), আইসিসি আম্পায়ার ও রেফারিদের সেরা তালিকার সদস্য (১৮) এবং প্রখ্যাত সাবেক খেলোয়াড় ও ক্রিকেট সংবাদ প্রতিনিধি (২৮) এ কমিটিতে রয়েছেন। বর্তমান ২০০৪ সালের পূর্বে এ কমিটিতে ৫০জন সদস্য ছিলেন। কোন কারণে ভোট সমান হলে এ পুরস্কার যৌথভাবে প্রদান করা হবে।
২০০৪
২০০৫
২০০৬
২০০৭
২০০৮
২০০৯
২০১০
২০১১
 ২০১২ 
 ২০১৩ 
২০১৪
কাশ্মীর বিশ্ববিদ্যালয়

কাশ্মীর বিশ্ববিদ্যালয় (, , ) হল ভারতের জম্মু ও কাশ্মীর রাজ্যের শ্রীনগর শহরের একটি বিশ্ববিদ্যালয়। এটি ডাল হ্রদের পশ্চিম তীরে অবস্থিত।ন্যাশনাল অ্যাসেসমেন্ট অ্যান্ড অ্যাক্রেডিটেশন কাউন্সিল (ন্যাক) এই বিশ্ববিদ্যালয়টিকে "A" বা "ক" গ্রেড দিয়েছে।
প্রতিষ্ঠাকাল থেকেই কাশ্মীর বিশ্ববিদ্যালয়ের অবস্থান হজরতবাল ও পার্শ্ববর্তী অমর সিং বাগ, নাসিম বাগ ও মির্জা বাগ অঞ্চলে। এই শিক্ষাপ্রাঙ্গনের আয়তন ।
অমর সিং ভাগ ও নাসিম বাগের একটি বড়ো অংশ নিয়ে হজরতবাল শিক্ষাপ্রাঙ্গনটি গঠিত। এটি ডাল হ্রদের উত্তর-পূর্ব পাড়ে অবস্থিত।। আগে অনেকগুলি স্নাতকোত্তর বিভাগ, গবেষণা ও অন্যান্য কেন্দ্র নাসিম বাগে অবস্থিত ছিল। কিন্তু বিশ্ববিদ্যালয় কর্তৃপক্ষ নাসিম বাগকে একটি ঐতিহ্যবাহী স্থান হিসেবে গড়ে তুলতে চান বলে, অনেক বিভাগ পরে হজরতবাল শিক্ষাপ্রাঙ্গনে স্থানান্তরিত হয়ে গিয়েছে। ২০১৩ সালের এপ্রিল মাসের হিসেব অনুসারে, হজরতবাল শিক্ষাপ্রাঙ্গনের কাছে জাকুরা শিক্ষাপ্রাঙ্গন গড়ে তোলা হচ্ছে। এই শিক্ষাপ্রাঙ্গনে বিশ্ববিদ্যালয়ের অনেকগুলি বিভাগ স্থানান্তরিত হয়ে যাবে।
মির্জা বাগ বা "বিশ্ববিদ্যালয় নগরী" অঞ্চলে বিশ্ববিদ্যালয়ের কর্মীদের বসবাসের ব্যবস্থা আছে।
অনন্তনাগের ফতেগড়ে বিশ্ববিদ্যালয়ের দক্ষিণ শিক্ষাপ্রাঙ্গন অবস্থিত। এটি চালু হয়েছে ২০০৮ সালের অক্টোবর মাসে। 
২০০৯ সালের ডিসেম্বরে বারামুল্লার ডেলিনায় চালু হয়েছে বিশ্ববিদ্যালয়ের উত্তর শিক্ষাপ্রাঙ্গন। কুপওয়াড়া, কার্গিল আর লেহতে আরও তিনটি শিক্ষাপ্রাঙ্গন তৈরি হচ্ছে।
বিশ্ববিদ্যালয়ের কেন্দ্রীয় গ্রন্থাগারে ৬,৪৫,০১৮টি বই আছে। এই গ্রন্থাগারের পোষাকি নাম "আল্লামা ইকবাল লাইব্রেরি"। বই ছাড়াও এখানে জাতীয় ও আন্তর্জাতিক বিভিন্ন পত্রপত্রিকা রাখা হয়।
নাসিরুদ্দিন মাহমুদ শাহ

নাসিরুদ্দিন মাহমুদ শাহ (শাসনকাল:১৪৩৫-১৪৫৯) ছিলেন বাংলার একজন সুলতান। তিনি ছিলেন বাংলার সুলতান শামসুদ্দীন ইলিয়াস শাহর বংশধর। ১৪৩৫ সালে ক্ষমতাগ্রহণের পর তিনি "নাসিরুদ্দিন আবুল মুজাফ্ফর মাহমুদ শাহ" উপাধি গ্রহণ করেন। তার ক্ষমতা গ্রহণ থেকে ২০ বছরের মধ্যে তার রাজবংশ ক্ষমতাচ্যুত হয়।
তার রাজত্বের সময় জৈনপুরের শারকি সুলতানরা দিল্লির লোদী সুলতানদের সাথে এক রক্তক্ষয়ী সংঘর্ষে জড়িয়ে পরে। এই ঘটনার সময় নাসিরুদ্দিনের রাজ্য ছিলো শান্ত। তিনি এ সময়টা তার রাজ্যের অবকাঠামোগত উন্নয়নে কাটান। এছাড়াও তিনি বাংলার সামরিক বাহিনীর মনোবল পুনোরাদ্ধারে সমর্থ হন। ঔতিহাসিক নাজিমুদ্দিন আহমেদ ও ফিরিস্তারমতে নাসিরুদ্দিন মাহমুদ শাহ ছিলেন একজন আদর্শ সুলতান। অন্য আরেকজন ঐতিহাসিক গোলাম হোসাইন সেলিমের মতে তিনি তার ভালো প্রশাসনিক দক্ষতার বলে পূর্বের সুলতান শামসুদ্দিন আহমেদ শাহর রেখে যাওয়া ভঙ্গুর প্রশাসন পূণ:র্গঠিত করেন। নাসিরউদ্দিন ১৪৫৯ সালে ২৪ বছর রাজ্য শাসন করার পর মৃত্যুবরণ করেন।
তার রাজত্বের সময় খান জাহান আলী, খুলনা ও যশোর জয় করেন। বিভিন্ন মুদ্রায় পাওয়া তথ্য মতে, নাসিরুদ্দিনের রাজ্য ভাগলপুর থেকে পশ্চিমে, পূর্ব থেকে ময়মনসিংহ ও সিলেট, উত্তরে গৌড় ও পাণ্ডুয়া এবং দক্ষিণে হুগলি পর্যন্ত তার রাজ্য বিস্তৃত ছিলো।
খান জাহান আলীর সহযোগিতায় তিনি বাংলার বিভিন্ন অংশে মুসলমানদের বসতি স্থাপনে সাহায্য করেন। তারা মসজিদ, পানি উত্তোলনের জন্য বিভিন্ন ধরনে খনন যেমন, খাল, কুপ ইত্যাদি এবং এরকম আরো বিভিন্ন জনকল্যাণমূলক স্থাপনা নির্মাণ করেন। তার রাজত্বের সময়কার কিছু উল্লেখযোগ্য মসজিদ হলো:
এছাড়াও বাগেরহাটে খান জাহান আলীর মাজার ও আল্লামা হযরত পানদুয়ার মাজার তার সময়কালেই নির্মাণ করা হয়। তিনি নিজে গৌড়তে নগরদুর্গ ও প্রাসাদ নির্মাণ করেন। এগুলোর ছাড়াও পাথরের পাঁচ-তীরুদাজ সেতু, যা দুর্গের প্রধান বেষ্ঠনির অংশ ও কতোয়ালী দরজা তিনিই নির্মাণ করেন।
ফ্রেডরিক জেমস হালিডে

স্যার ফ্রেডরিক জেমস হালিডে কেজিবি (২৫ ডিসেম্বর ১৮০৬ - ২২ অক্টোবর ১৯০১) ছিলেন একজন ব্রিটিশ সরকারি কর্মকর্তা এবং বেঙ্গল প্রেসিডেন্সির প্রথম লেফটেন্যান্ট গভর্নর। তিনি ১৮৫৪ সাল থেকে ১৮৫৯ সাল পর্যন্ত বাংলার লেফটেন্যান্ট গভর্নর হিসাবে দায়িত্ব পালন করেন।
ফ্রেডরিক জেমস হালিডে ২৫ ডিসেম্বর ১৮০৬ সালে সুরের এওয়েলে জন্মগ্রহণ করেন। অক্সফোর্ড ডিকসনারি অফ ন্যাশনাল বায়োগ্রাফি গ্রন্থ অনুসারে তিনি রাগবি স্কুলে লেখাপড়া করেন। যাইহোক ১৯০১ সালের একটি প্রকাশনা অনুসারে, যদিও তিনি ১৮১৪ সালে রাগবি স্কুলে গিয়েছিলেন কিন্তু তিনি ১৮১৫ সালে লন্ডনের সেন্ট পল’স স্কুলে ভর্তি হন ও সেখানে তিনি সাত বছর কাটান। সেক্ষেত্রে তাকে সেন্ট পলের ছাত্র হিসেবে বলা যেতে পারে। এছাড়া সেন্ট পলের ইতিহাসবিদ মাইকেল ম্যাকডুনেল বলেন জন স্লিথ নামে একজন প্রধান শিক্ষকের জন্য তিনি রাগবি স্কুলে ভর্তি হন এবং স্লিথ বদলি হয়ে সেন্ট পলে চলে আসলে হালিডেও সেন্ট পলে চলে আসেন। ১৮২৪ সালে বাংলার সিভিল সার্ভেন হিসেবে যোগদানের পূর্বে তিনি হ্যালিবেরির ইস্ট ইন্ডিয়া কলেজে অধ্যয়ন করেন। পরবর্তীতে তিনি কলকাতার ফোর্ট উইলিয়াম কলেজে যোগ দেন, সেখানে তিনি ঈশ্বরচন্দ্র বিদ্যাসাগরের ছাত্র ছিলেন। সরকারি কর্মকতা হিসেবে তার প্রথম অফিস ছিল সুপ্রীম কোর্টের সহকারী হিসেবে যোগদান ১৮২৫ সালে।
১৮৩৬ সালে তিনি বোর্ড অফ রেভিনিউর সচিব হিসেবে মনোনীত হন ও ১৮৪৯ সালে ভারত সরকারের স্বরাষ্ট্রসচিব হিসেবে যোগদান করেন। জুলাই ১৮৫২ থেকে নভেম্বর ১৮৫৩ সাল পর্যন্ত তিনি ইংল্যান্ডে ছুটি কাটান যদিও এই সময়ে তাকে মাঝে মাঝেই সংসদে তথ্য সরবরাহের জন্য ভারতে আসতে হত।
১৮৬০ সালে তিনি "নাইট কমান্ডার অফ দ্য অর্ডার অফ দ্য বাথ" উপাধিতে ভূষিত হন। তিনি ভারতের কাউন্সিলের সদস্য হিসেবে ১৮৬৮ থেকে ১৮৮৬ সাল পর্যন্ত কাজ করেন।
হালিডের সঙ্গীতের প্রতি মারাত্বক ঝোক ছিলো। তিনি এলিজা বারবারা ম্যাকগ্রেগর নামে ব্রিটিশ ইস্ট ইন্ডিয়া কোম্পানির এক অফিসারের মেয়েকে বিয়ে করেন ২৫ ডিসেম্বর ১৮৩৪ সালে। তার স্ত্রী ১৮৮৬ সালে তার পূর্বেই মৃত্যুবরণ করেন। তাদের কয়েকটি সন্তান রয়েছে যাদের মধ্যে জর্জ থমাস হালিডে পরবর্তীতে বেঙ্গল ক্যাভলরির লেফট্যানান্ট-জেনারেল হন।
তিনি ৯৫ বছর বয়সে ২২ অক্টোবর ১৯০১ সালে মৃত্যুবরণ করেন ও তাকে লন্ডনের ব্রোমটন সমাধিতে সমাধিস্থ করা হয়।
টেস্ট ক্রিকেটে ত্রি-শতকের তালিকা

টেস্টখেলুড়ে ১০টি দেশের মধ্য থেকে ফেব্রুয়ারি, ২০১৮ সাল পর্যন্ত ৮টি দেশের ২৬ জন ব্যাটসম্যান ৩০টি ত্রি-শতক হাঁকিয়েছেন। কিন্তু, বাংলাদেশ এবং জিম্বাবুয়ে দলের পক্ষে কেউ এই সম্মান এখনও অর্জন করতে পারেননি।
টেস্টে প্রথম ত্রি-শতক করেন ইংল্যান্ডের অ্যান্ডি স্যান্ডহাম, ১৯৩০ সালে ওয়েস্ট ইন্ডিজের বিরুদ্ধে।
ওয়েস্ট ইন্ডিজের ব্রায়ান লারা এবং ক্রিস গেইল, অস্ট্রেলিয়ার ডোনাল্ড ব্র্যাডম্যান ও ভারতের বীরেন্দ্র শেওয়াগ টেস্টে একাধিক ত্রি-শতকের অধিকারী।
ক্যালিফোর্নিয়া বিশ্ববিদ্যালয়, সান্তা বারবারা

ক্যালিফোর্নিয়া বিশ্ববিদ্যালয়, সান্তা বারবারা একটি পাবলিক বিশ্ববিদ্যালয়। এটি ১০২২ একর জমির উপর অবস্থিত। এই বিশ্ববিদ্যালয়টি ৮৭টি উপস্নাতক ও ৫৫টি স্নাতক ডিগ্রি প্রদান করে।
নিম্ন সুবনসিরি জেলা

নিম্ন সুবনসিরি জেলা হল ভারতের অরুণাচল প্রদেশ রাজ্যের একটি জেলা। এই জেলার জেলাসদর হল জিরো।
১৯৮৭ সালে সুবনসিরি জেলা দ্বিখণ্ডিত করে উচ্চ ও নিম্ন সুবনসিরি জেলা গঠিত হয়েছিল। ১৯৯৯ সালে নিম্ন সুবনসিরি জেলা ভেঙে পাপুম পারে জেলা গঠিত হয়। পাপুম পারে জেলা ভেঙে আবার ২০০১ সালের ১ এপ্রিল গঠিত হয় কুরুং কুমে জেলা।
নিম্ন সুবনসিরি জেলায় অরুণাচল প্রদেশ বিধানসভার ২টি কেন্দ্র অবস্থিত: ইয়াচুলি ও জিরো-হাপোলি। দুটিই অরুণাচল পশ্চিম লোকসভা কেন্দ্রের অংশ। 
২০১১ সালের জনগণনা অনুসারে, উচ্চ সুবনসিরি জেলার জনসংখ্যা ৮২,৮৩৯। এই জনসংখ্যা অ্যানডোরা রাষ্ট্রের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৬২৩তম। জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ৪৮.৬৫%। জেলার লিঙ্গানুপাতের হার প্রতি ১০০০ পুরুষে ৯৭৫ জন নারী। সাক্ষরতার হার ৭৬.৩৩%.
ন্যিশি ও আপাতানি উপজাতির মানুষ এই জেলায় বসবাস করেন।
এই জেলায় কথ্য ভাষাগুলির মধ্যে আপাতানি ও ন্যিশি ভাষা উল্লেখযোগ্য।
ন্যোকুম, বুরি-বুত ও দ্রে উৎসব এই জেলার প্রধান উৎসব।
১৯৯৫ সালে নিম্ন সুবনসিরি জেলায় ট্যালি উপত্যকা বন্যপ্রাণি অভয়ারণ্য স্থাপিত হয়। এই অভয়ারণ্যের আয়তন .
দুঃশলা

দুঃশলা () ছিলেন হস্তিনাপুরের রাজকুমারী, এবং হিন্দু মহাকাব্য "মহাভারতে" রাজা ধৃতরাষ্ট্র ও রাণী গান্ধারীর একমাত্র কন্যা। তিনি তার কৌরব ভ্রাতাগণ এবং তার পৈতৃক সৎ ভাই যুযুৎসুর জন্মের পরে জন্মগ্রহণ করেছিলেন। সিন্ধুর রাজা জয়দ্রথের সাথে তার বিয়ে হয়। সে তার মায়ের মতোই খুব সুন্দর ছিল। সবচেয়ে পরাক্রমশালী সাম্রাজ্যের একমাত্র রাজকন্যা হওয়ার কারণে, তিনি রাজপরিবারের সকল সদস্যদের বিশেষ করে তার বড় ভাই দুর্যোধনের খুব প্রিয় ছিলেন। দুঃশলার পুত্রের নাম সুরথ এবং মেয়ের নাম ছিল রোশনি।
জয়দ্রথ যখন দ্রৌপদীকে অপহরণ ও শ্লীলতাহানি করার চেষ্টা করেন এবং ব্যর্থ হন, তখন কিছু পাণ্ডব তাকে হত্যা করার সিদ্ধান্ত নেন। কিন্তু দুঃশলাকে বিধবা হতে বাধা দেওয়ার জন্য যুধিষ্ঠিরের অনুরোধে, তারা তাকে ছেড়ে দেন, কেবল তার মস্তক মুণ্ডন করে দেন। পরবর্তীতে, জয়দ্রথ তার জিঘাংসা মেটানোর জন্য কুরুক্ষেত্র যুদ্ধে অর্জুনের পুত্র অভিমন্যুকে হত্যা করার জন্য গুরুত্বপূর্ণ ভূমিকা পালন করেছিলেন। কিন্তু অর্জুন কৃষ্ণের সহায়তায় তার শিরচ্ছেদ করেন।
পরে, অশ্বমেধ যজ্ঞের সময়, পাণ্ডবদের ঘোড়া সিন্ধুতে এসেছিল, যা তখন শাসিত হচ্ছিল দুঃশলা পুত্র সুরথ কর্তৃক। অর্জুনের সাথে লড়াই করার সম্ভাবনা দেখে আতঙ্কিত সুরথ আত্মহত্যা করে দুঃশলা যুদ্ধক্ষেত্রে আসে, এবং সুরথের শিশু পুত্রকে নিয়ে কাঁদছিল, যা অর্জুনের হৃদয় ভেঙে দেয়। অর্জুন শিশুটিকে সিন্ধুর রাজা ঘোষণা করলেন
সভান্তে আরিয়েনিউস

সভান্তে আউগুস্ট আরিয়েনিউস (১৯ ফেব্রুয়ারি ১৮৫৯ – ২ অক্টোবর ১৯২৭) ছিলেন একজন সুয়েডীয় বিজ্ঞানী যিনি ১৯০৩ সালে রসায়নে নোবেল পুরস্কার লাভ করেন। তিনি ১৯০৫ সাল থেকে মৃত্যুর পূর্ব পর্যন্ত নরওয়েজিয়ান নোবেল ইনিস্টিটিউ-এর পরিচালক ছিলেন।মূলত তিনি একজন পদার্থবিজ্ঞানী ছিলেন, কিন্তু তিনি ১৯০৩ সালে রসায়নতে নোবেল পুরস্কার জিতেছেন, এবং ভৌত রসায়ন প্রতিষ্ঠাতা ছিলেন। পরে, তিনি অন্যান্য বৈজ্ঞানিক সমস্যার দিকে মনোযোগ দেন। তিনি প্রথম ব্যক্তি ছিলেন যিনি ভেবেছিলেন,জীবাশ্ম জ্বালানি দহন প্রক্রিয়াতে, কার্বন ডাই অক্সাইডের নির্গমনে বৈশ্বিক উষ্ণতা (Global Warming) সৃষ্টি করবে।
আরহেনিয়াস ১৯ ফেব্রুয়ারি ১৮৫৯ সালে নরওয়ে ও সুইডেন ইউনাইটেড কিংডমস এর কাছে ভিক (Vik) -এ জন্মগ্রহণ করেন। তিনি স্বান্তে গুস্তাভ এবং ক্যারোলিনা থানবার্গ এরহেনিয়াসের পুত্র।
গ্ত্সাং-পা-র্গ্যা-রাস-য়ে-শেস-র্দো-র্জে

গ্ত্সাং-পা-র্গ্যা-রাস-য়ে-র্দো-র্জে () (১১৬১ - ১২১১) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর প্রথম র্গ্যাল-দ্বাং-'ব্রুগ-পা বা প্রধান।
গ্ত্সাং-পা-র্গ্যা-রাস-য়ে-র্দো-র্জের ১১৬১ খ্রিষ্টাব্দে তিব্বতের হা-বো-গাংস-ব্জাং () নামক স্থানে র্গ্যা নামক পরিবারগোষ্ঠীর এক পরিবারে সাত ভাইবোনের মধ্যে সর্বকনিষ্ঠ রূপে জন্মগ্রহণ করেন। তার পিতামাতা তাকে এক বোন ধর্মাবলম্বী ব্যক্তিকে দান করলে তিনি এই শিশুর নাম রাখেন গ্যুং-দ্রুং-দ্পাল ()। গ্যুং-দ্রুং-দ্পালের আট বছর বয়সে তার মাতার মৃত্যু হয়।
গ্যুং-দ্রুং-দ্পালের বয়স যখন বারো বছর, তখন তার জ্যৈষ্ঠ ভ্রাতা স্কাল-লদান () তাকে গ্ত্সাং-রোং () নামক স্থানে র্তা-থাং-পা () নামক শিক্ষকের কাছে নিয়ে গেলে, সেখানে তিনি তিন বছর শিক্ষালাভ করেন। পনেরো বছর বয়স হলে তিনি ম্খার-লুং-পা () নামক বৌদ্ধ শিক্ষকের নিকট আট বছর ধরে অভিধর্ম ও অতিযোগ তত্ত্ব সম্বন্ধে শিক্ষালাভ করেন। এরপর তিনি তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর প্রতিষ্ঠাতা গ্লিং-রাস-পা-পাদ-মা-র্দো-র্জের নিকট শিক্ষালাভ করেন। ১১৯৩ খ্রিষ্টাব্দে ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পার নির্দেশে তিনি বৌদ্ধ ভিক্ষুতে পরিণত হন।
গ্লিং-রাস-পা-পাদ-মা-র্দো-র্জের নির্দেশে তিনি ম্খার নদী উপত্যকায় যেতে নির্দেশ দিলে গ্ত্সাং-পা-র্গ্যা-রাস-য়ে-র্দো-র্জে সেখানে ভারতীয় পণ্ডিত তিপু পার রচিত রো-স্ন্যোম-স্কোর-দ্রুগ () নামক একটি গ্রন্থকে উদ্ধার করেন। এই গ্রন্থ তিপু পার শিষ্য রাস-ছুং-র্দো-র্জে-গ্রাগ্স-পা ম্খার নদী উপত্যকায় লুকিয়ে রাখেন বলে প্রবাদ প্রচলিত ছিল।
১১৯০ এর দশকে তিনি স্ক্যিদ নদীর তীরে ক্লোং-র্দোল বৌদ্ধবিহার স্থাপন করেন। ১২০৫ খ্রিষ্টাব্দে তিনি 'ব্রুগ বৌদ্ধবিহার' স্থাপন করেন। এই বৌদ্ধবিহার থেকেই 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর নামকরণ হয়।
ওয়ালি হ্যামন্ড

ওয়াল্টার রেগিনাল্ড "ওয়ালি" হ্যামন্ড (; ১৯ জুন ১৯০৩ – ১ জুলাই ১৯৬৫) ছিলেন ইংল্যান্ডের একজন টেস্ট ক্রিকেটার এবং অধিনায়ক। তাকে ক্রিকেটের সর্বকালের সেরা ব্যাটসম্যানদের একজন বলে মনে করা হয়।
৮৫ ম্যাচের টেস্ট ক্যারিয়ারে হ্যামন্ড ৭,২৪৯ রান করার পাশাপাশি ৮৩টি উইকেট লাভ করেছেন। তিনি ইংল্যান্ড ক্রিকেট দলের অধিনায়ক হিসেবে ২০টি ম্যাচে নেতৃত্ব দিয়ে ৪টিতে জয়ী হওয়ার সাথে সাথে ৩টিতে পরাজয় এবং অবশিষ্ট ১৩টি ড্র করতে সামর্থ্য হন। ১৯৭০ সালে কলিন কাউড্রে তার এ রেকর্ড ভেঙে ফেলার পূর্বে তিনি টেস্টে সর্বোচ্চ মোট ব্যক্তিগত রানের অধিকারী ছিলেন; এবং তার করা ২২টি টেস্ট সেঞ্চুরি যা ইংল্যান্ডের পক্ষে সর্বাধিকসংখ্যক সেঞ্চুরির রেকর্ড ২০১২ সালে অ্যালাস্টেয়ার কুক ভেঙেছেন।
১৯৩৩ সালে হ্যামন্ড টেস্টে এক ইনিংসে ব্যক্তিগত সর্ব্বোচ্চ রানের রেকর্ড করেন ৩৩৬* রান করে, যা ১৯৩৮ সালে লেন হাটন ভেঙে দেন। প্রথম-শ্রেণীর ক্রিকেটে হ্যামন্ড ৫০,৫৫১ রান এবং ১৬৭টি সেঞ্চুরি করেছেন, যা ২০১৩ সাল পর্যন্ত যথাক্রমে সপ্তম এবং তৃতীয় সর্ব্বোচ্চ। এতে তিনি ৭৩২টি উইকেটও লাভ করেছেন।
১৯৩৪-৩৫ মৌসুমে আর.ই.এস ওয়াটের নেতৃত্বে হার্বার্ট সাটক্লিফ ও হেডলি ভ্যারিটির ন্যায় ইংল্যান্ডের দুইজন সেরা খেলোয়াড় বাদেই এমসিসি দল ওয়েস্ট ইন্ডিজ গমন করে। তাসত্ত্বেও শক্তিমত্তার দিক থেকে দলটি কোন অংশেই কম ছিল না। স্থানীয় এক সংবাদপত্রে এ দলটিকে সর্বাপেক্ষা সেরা দল হিসেবে এ উপকূলে আসার বিষয়ে উল্লেখ করে। দলটিতে ওয়ালি হ্যামন্ড ও মরিস লেল্যান্ডের ন্যায় ইংল্যান্ডের বর্তমান ক্রিকেট তারকাদের অংশগ্রহণ ছিল।
৮ জানুয়ারি, ১৯৩৫ তারিখে ব্রিজটাউনের কেনসিংটন ওভালে সিরিজের প্রথম টেস্টে বেশ কয়কবার বৃষ্টি আঘাত হানে। ব্যাটিং উপযোগী পিচে তিনদিনই খেলা অসম্ভব হয়ে পড়ে। নিম্নমূখী রানের খেলাটিতে কৌশলত্মাক ভঙ্গীমায় ইনিংস ঘোষণা করা হলে খেলা জমে উঠে। প্রত্যেক দলই তাদের স্বাভাবিক ব্যাটিং অবস্থান পাল্টায়। ইংল্যান্ড ঐ টেস্টে চার উইকেটে জয় তুলে নিতে সক্ষম হয়। মাত্র ৭৩ রানে জয়ের লক্ষ্যমাত্রায় খেলতে নেমে সফরকারী দলের সংগ্রহ একপর্যায়ে ৪৮/৬ হয়। তবে, ওয়ালি হ্যামন্ডের দৃঢ়তাপূর্ণ ব্যাটিংয়ে তারা রক্ষা পায়।
কুন-দ্গা'-দ্পাল-'ব্যোর

কুন-দ্গা'-দ্পাল-'ব্যোর () (১৪২৮ - ১৪৭৬) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর দ্বিতীয় র্গ্যাল-দ্বাং-'ব্রুগ-পা বা প্রধান এবং রালুং বৌদ্ধবিহারের ত্রয়োদশ প্রধান লামা।
কুন-দ্গা'-দ্পাল-'ব্যোর ১৪২৮ খ্রিষ্টাব্দে জন্মগ্রহণ করেন। তার পিতা শেস-রাব-ব্জাং-পো () ছিলেন রালুং বৌদ্ধবিহারের দ্বাদশ প্রধান লামা। জন্মের পর কুন-দ্গা'-দ্পাল-'ব্যোরকে প্রথম র্গ্যাল-দ্বাং-'ব্রুগ-পা গ্ত্সাং-পা-র্গ্যা-রাস-য়ে-র্দো-র্জের অবতাররূপে চিহ্নিত করা হয়। মাত্র আট বছর বয়সে তাকে রালুং বৌদ্ধবিহারের প্রধান লামার দায়িত্ব দেওয়া হয়।
কুন-দ্গা'-দ্পাল-'ব্যোর গাংস-চান-কুন-দ্গা'-দ্পাল () নামক বৌদ্ধ ভিক্ষুর নিকট শিক্ষার্থীর শপথ এবং জো-গ্দান বৌদ্ধবিহারের দোন-গ্রুব-দ্পাল-বা () নামক বৌদ্ধ ভিক্ষুর নিকট ভিক্ষুর শপথ গ্রহণ করেন। তাদের নিকট হতে তিনি প্রতিমোক্ষ ও বোধিচিত্ত সম্বন্ধে জ্ঞানলাভ করেন। তিনি তার পিতার নিকট হতে 'ব্রুগ-পা তত্ত্ব এবং 'খ্রুল-ঝিগ-নাম-মখা'ই-র্নাল-ব্যোর () নামক এক বৌদ্ধ লামার নিকট মহামুদ্রা সম্বন্ধে শিক্ষালাভ করেন। এছাড়াও তিনি র্ঙ্গোগ-ব্যাং-ছুব-দ্পাল () ও 'গোস-লো-ত্সা-বা-গ্ঝোন-নু-দ্পাল () নামক দুই লামার নিকট সংস্কৃত ও তন্ত্র সম্বন্ধে শিক্ষালাভ করেন। এছাড়াও তিনি ম্ঙ্গা'-রিস-পা-য়োন-তান-সেন-গে () নামক লামার নিকট ব্কা'-গ্দাম্স এবং ঙ্গাগ-দ্বাং-গ্রাগ্স-পা () নামক লামার নিকট স্তাগ-লুং-ব্কা'-ব্র্গ্যুদ ধর্মসম্প্রদায়ের তত্ত্ব সম্বন্ধে জ্ঞানলাভ করেন। তিনি ভারতীয় পণ্ডিত বনরত্নের নিকট হতে তন্ত্র ও ব্যাকরণ সম্বন্ধে জ্ঞান লাভ করেন।
কুন-দ্গা'-দ্পাল-'ব্যোর তিব্বতের বিভিন্ন অঞ্চলে পরিব্রজন করেন এবং বেশ কয়েক বছর ভুটানের বুমথাং অঞ্চলে বসবাস করেন। এছাড়াও তিনি ছয় বছর দ্বাগ্স-ল্হা বৌদ্ধবিহারের প্রধান লামার পদে অধিষ্ঠিত ছিলেন।
ডব্লিউ. জি. গ্রেস

উইলিয়াম গিলবার্ট গ্রেস (১৮ জুলাই ১৮৪৮ - ২৩ অক্টোবর ১৯১৫) ছিলেন একজন ইংরেজ অপেশাদার ক্রিকেটার যিনি খেলার উন্নয়নে গুরুত্বপূর্ণ ছিলেন এবং ব্যাপকভাবে এর অন্যতম সেরা খেলোয়াড় হিসেবে বিবেচিত হন। তিনি একজন ক্রিকেটার হিসেবে নামমাত্র অপেশাদার ছিলেন, কিন্তু তিনি যে কোনো পেশাদার ক্রিকেটারের চেয়ে তার ক্রিকেটীয় কার্যকলাপ থেকে বেশি অর্থ উপার্জন করতেন বলে জানা যায়। তিনি একজন অত্যন্ত প্রতিযোগীতামূলক খেলোয়াড় ছিলেন এবং যদিও তিনি ইংল্যান্ডের সবচেয়ে বিখ্যাত ব্যক্তিদের মধ্যে একজন ছিলেন, তবুও তিনি তার গেমসম্যানশিপ এবং অর্থ উপার্জনের কারণে সবচেয়ে বিতর্কিতও ছিলেন।
তিনি ১৮৬৫ থেকে ১৯০৮ সাল পর্যন্ত রেকর্ড-সমান ৪৪ মৌসুমের জন্য প্রথম-শ্রেণীর ক্রিকেট খেলেছেন, এই সময়ে তিনি ইংল্যান্ড, গ্লুচেস্টারশায়ার, জেন্টলম্যান, মেরিলেবোন ক্রিকেট ক্লাব (এমসিসি), ইউনাইটেড সাউথ অফ ইংল্যান্ড ইলেভেন (ইউএসইই) এবং আরও বেশ কয়েকটি দলের অধিনায়ক ছিলেন।
ব্যাটসম্যান এবং বোলার উভয় হিসাবে ডানহাতি, গ্রেস তার ক্যারিয়ারে খেলাধুলায় আধিপত্য বিস্তার করেছিলেন। তার প্রযুক্তিগত উদ্ভাবন এবং বিশাল প্রভাব একটি স্থায়ী উত্তরাধিকার রেখে গেছে। একজন অসামান্য অলরাউন্ডার, তিনি ব্যাটিং, বোলিং এবং ফিল্ডিংয়ের সমস্ত প্রয়োজনীয় দক্ষতায় দক্ষতা অর্জন করেছিলেন, তবে তিনি তার ব্যাটিংয়ের জন্যই তিনি সবচেয়ে বিখ্যাত। তিনি আধুনিক ব্যাটসম্যানশিপ আবিষ্কার করেছেন বলে মনে করা হয়। সাধারণত ইনিংস শুরু করার সময়, তিনি বিশেষভাবে প্রশংসিত হন তার সমস্ত স্ট্রোকের দক্ষতার জন্য, এবং সমসাময়িক সমালোচকদের দ্বারা তার দক্ষতার স্তরটিকে অনন্য বলে মনে করা হয়। তিনি সাধারণত তার দক্ষতা এবং কৌশলগত বুদ্ধিমত্তার কারণে সমস্ত স্তরে দলের হয়ে খেলেছেন এবং অধিনায়কত্ব করতেন।
গ্রেস একটি ক্রিকেট পরিবার থেকে এসেছেন: ইএম গ্রেস ছিলেন তার বড় ভাইদের একজন এবং ফ্রেড গ্রেস তার ছোট ভাই। ১৮৮০ সালে, তারা একই ইংল্যান্ড দলের সদস্য ছিলেন, প্রথমবারের মতো তিন ভাই একসাথে টেস্ট ক্রিকেটে খেলেছিল। গ্রেস অন্যান্য খেলাগুলিতেও অংশ নিয়েছিলেন: তিনি একজন যুবক হিসাবে ৪৪০-গজ হার্ডলার চ্যাম্পিয়ন ছিলেন এবং ওয়ান্ডারার্সের হয়ে ফুটবল খেলেছেন। পরবর্তী জীবনে, তিনি গল্ফ, লন বোল এবং কার্লিংয়ের জন্য উত্সাহ তৈরি করেছিলেন। তিনি ১৮৭৯ সালে একজন মেডিকেল প্র্যাকটিশনার হিসেবে যোগ্যতা অর্জন করেন।
• a) As described in Grace's first-class career statistics, there are different versions of Grace's first-class career totals as a result of disagreement among cricket statisticians re the status of some matches he played in. Note that this is a statistical issue only and has little, if any, bearing on the historical aspects of Grace's career. In the infobox, the "traditional" first-class figures from "Wisden 1916" (as reproduced by Rae, pp. 495–496), are given first and the "amended" figures from "CricketArchive" follow in parentheses. There is no dispute about Grace's Test career record and those statistics are universally recognised. See Variations in first-class cricket statistics for more information.
টিনো বেস্ট

টিনো ইয়া বার্ট্রাম বেস্ট (; জন্ম: ২৬ আগস্ট, ১৯৮১) বার্বাডোসের সেন্ট মাইকেল এলাকায় জন্মগ্রহণকারী ওয়েস্ট ইন্ডিজের টেস্ট ক্রিকেটার। ৫ ফুট ৮ ইঞ্চি উচ্চতাবিশিষ্ট টিনো বেস্ট আক্রমণাত্মক ডানহাতি ফাস্ট বোলার হিসেবে চিহ্নিত। ২০০২ সাল থেকে তিনি নিজ দেশ বার্বাডোসের ঘরোয়া ক্রিকেটে প্রতিনিধিত্ব করছেন। ২০১০ মৌসুমে কাউন্টি ক্রিকেটে ইয়র্কশায়ার ক্লাবে খেলেন।
১ মে, ২০০৩ তারিখে অস্ট্রেলিয়ার বিপক্ষে অনুষ্ঠিত ৩য় টেস্টে অংশগ্রহণের মাধ্যমে অভিষেক ঘটে তার। ফাস্ট বোলার জার্মেইন লসনের সাথে বোলিং উদ্বোধন করতে নামেন বেস্ট। এ টেস্টে ওয়েস্ট ইন্ডিজ হারে ও টিনো বেস্ট ২০ ওভার বোলিং করেও কোন উইকেট লাভ করতে পারেননি। এরপর ওয়েস্ট ইন্ডিজের বহিঃর্বিশ্বে অংশগ্রহণ করা থেকে তাকে দূরে রাখা হয়। ঘরোয়া ক্রিকেটে রেড স্ট্রিপ বোলের একাদশে নামতেও তাকে সংগ্রাম করতে হয়। অনিয়মিতভাবে একদিনের ক্রিকেটে খেলতে থাকেন। পূর্ববর্তী মৌসুমে তিনবার পাঁচ-উইকেট লাভসহ প্রথম-শ্রেণীর ক্রিকেটে ৪৯ উইকেট লাভ করেন। এরফলে, মার্চ ২০০৪ সালে ইংল্যান্ডের বিপক্ষে ওয়েস্ট ইন্ডিজ দলে ডাক পান। দ্বিতীয় টেস্টে গ্রাহাম থর্পকে আউট করে তিনি প্রথম টেস্ট উইকেট পান। ৪ ম্যাচের সিরিজে ইংল্যান্ড ৩-০ ব্যবধানে সিরিজ জয় করে এবং বেস্ট ওয়েস্ট ইন্ডিজের সর্বোচ্চ উইকেটধারী হন এবং ২৫.০৮ রান গড়ে ১২ উইকেট পান।
১৫ মার্চ, ২০০৪ তারিখে বাংলাদেশের বিপক্ষে অনুষ্ঠিত একদিনের আন্তর্জাতিকে অভিষেক ঘটে টিনো বেস্টের। জুন-জুলাই, ২০০৪ সালে ওয়েস্ট ইন্ডিজ ইংল্যান্ড সফরে গেলে বেস্ট লর্ডস টেস্ট খেলেন। কিন্তু ঐ টেস্টে পিঠের ব্যথায় গুরুতরভাবে আক্রান্ত হওয়ায় সিরিজের পরের খেলাগুলো খেলতে পারেননি। এরফলে তিনি পরবর্তী বছরের মার্চ মাস পর্যন্ত ক্রিকেট খেলা থেকে দূরে ছিলেন।
২০০৮ সালে তিনি ইন্ডিয়ান প্রিমিয়ার লিগে খেলার জন্য চুক্তিবদ্ধ হন। এর প্রধান কারণ ছিল, তিনি ২০০৬ সাল থেকে আন্তর্জাতিক ক্রিকেটে অংশগ্রহণ করেননি। ওয়েস্ট ইন্ডিজ ক্রিকেট বোর্ডের সাথে শীর্ষস্থানীয় খেলোয়াড়দের দ্বন্দ্বের কারণে ওয়েস্ট ইন্ডিজ দলে পুনরায় অন্তর্ভুক্ত হন। কিন্তু, অল্পকিছুদিন বাদেই তিনি বাদ পড়ে যান। ১০ জুন, ২০১২ তারিখে তিনি পুনরায় টেস্ট দলে ফিরে আসেন। ১১নং ব্যাটসম্যান হিসেবে এজবাস্টনে অনুষ্ঠিত টেস্টে ইংল্যান্ডের বিরুদ্ধে ৯৫ রানের নতুন বিশ্বরেকর্ড গড়েন। একই টেস্টে দীনেশ রামদিনকে সাথে নিয়ে ১৪৩ রানের জুটি গড়েন। এ জুটির রানসংখ্যা ছিল তৃতীয় সর্বোচ্চ টেস্ট জুটির রান।
জুলাই, ২০১৪ সালে লর্ডসে দ্বি-শতবার্ষিকী উদ্‌যাপন খেলায় বহিঃবিশ্ব একাদশের প্রতিনিধিত্ব করেন তিনি।
ম্যান্ডেলা দিবস

নেলসন ম্যান্ডেলা আন্তর্জাতিক দিবস বা ম্যান্ডেলা দিবস দক্ষিণ আফ্রিকার প্রাক্তন রাষ্ট্রপতি নেলসন ম্যান্ডেলার সম্মানে প্রতি বছর তার জন্মদিনে উদযাপিত একটি আন্তর্জাতিক দিবস।
২০০৯ খ্রিষ্টাব্দের ২৭ এপ্রিল নেলসন ম্যান্ডেলা ফাউন্ডেশন সমগ্র বিশ্ববাসীকে ম্যান্ডেলা দিবস পালনের আহ্বান জানায়। এই দিনটিকে ছুটির দিন হিসেবে না রেখে তারা নেলসন ম্যান্ডেলার আদর্শে সামাজিক সেবামূলক কাজকর্মের দিন হিসেবে স্থির করেন। ২০০৯ খ্রিষ্টাব্দের নভেম্বর মাসে নেলসন ম্যান্ডেলার সম্মানে জাতবসংঘ আনুষ্ঠানিক ভাবে "নেলসন ম্যান্ডেলা আন্তর্জাতিক দিবস" উদযাপনের ঘোষণা করে। ২০১০ খ্রিষ্টাব্দের ১৮ জুলাই নেলসন ম্যান্ডেলার জন্মদিনে সর্বপ্রথম এই আন্তর্জাতিক দিবস পালিত হয়।
ভূমিবল অতুল্যতেজ

রাজা ভূমিবল অতুল্যতেজ (; ; জন্ম: ৫ ডিসেম্বর, ১৯২৭ - ১৩ অক্টোবর, ২০১৬) থাইল্যান্ডের রাজা ছিলেন। ১৭৮২ সাল থেকে ক্ষমতাসীন ও থাইল্যান্ডের সবচেয়ে দীর্ঘস্থায়ী চক্রী রাজবংশের তিনি নবম রাজা। থাইল্যান্ডের অধিকাংশ নাগরিকই তাকে মহারাজা হিসেবে সম্বোধন করে থাকে। এছাড়াও তিনি নবম রাম হিসেবে পরিচিত ছিলেন। ৯ জুন, ১৯৪৬ তারিখে তার রাজ্যাভিষেক ঘটে। এর ফলে তিনি বিশ্বের সবচেয়ে দীর্ঘস্থায়ী বর্তমান রাষ্ট্রপ্রধানসহ থাইল্যান্ডের ইতিহাসে দীর্ঘস্থায়ী রাজা হিসেবে পরিচিতি লাভ করেছিলেন। তিনি ১৩ অক্টোবর ২০১৬ মৃত্যুবরণ করেন। 
রাজা ভূমিবল মার্কিন যুক্তরাষ্ট্রে জন্মগ্রহণ করলেও শিক্ষালাভ করেন সুইজারল্যান্ডে। ভূমিবল একজন বিলিওনিয়ার ছিলেন। নিজ অর্থের কিছু অংশ তিন সহস্রাধিক প্রকল্পে ব্যয় করেছেন, যার অধিকাংশই গ্রাম্য এলাকায় অবস্থিত। কৃষি, পরিবেশ, জনস্বাস্থ্য, পানিসম্পদ, যোগাযোগ এবং জনকল্যাণে এ অর্থ ব্যয় করা হয়। থাইল্যান্ডে তার জনকল্যাণমূখী অংশগ্রহণের কথা থাই গণমাধ্যমে শ্রদ্ধার সাথে তুলে ধরা হয়।
তিনি কখনও কখনও রাজনৈতিক সঙ্কট মীমাংসায় এগিয়ে এসেছেন। অনেক থাই জনগোষ্ঠীর ন্যায় তিনিও অর্ধ-ধর্মপ্রাণব্যক্তি। ব্যক্তিগত জীবনে বিবাহিত ভূমিবল একজন চমৎকার সঙ্গীতজ্ঞ, চিত্রকর এবং নাবিক। দূরসম্পর্কীয় আত্মীয়া সিরিকিত কিতিয়াকারাকে ১৯৫০ সালে বিয়ে করেন এবং আনুষ্ঠানিকভাবে রাজমুকুট পড়ানো হয় ৫ মে, ১৯৫০ তারিখে।
রাজা চুলালংকরন নাতি এবং প্রিন্স অব সঙ্কলা মহীদল অতুল্যতেজের পুত্র রাজা ভূমিবলের বড় ভাই রাজা আনন্দ মহিদল ১৯৩৫ সালে রাজসিংহাসনে আরোহণ করেছিলেন। কিন্তু ৯ জুন, ১৯৪৬ সালে রাজা আনন্দ মহিদলকে বিছানার পাশে গুলিবিদ্ধ অবস্থায় মৃতদেহ পাওয়া যায়। তার রহস্যজনক মৃত্যু যা পরবর্তীতে অজ্ঞাতই রয়ে গেছে এ প্রেক্ষিতে তড়িঘরি করে ভূমিবলকে রাজসিংহাসনে বসানো হয়।
থাইল্যান্ডে তিনি অসম্ভব জনপ্রিয় ব্যক্তিত্ব ছিলেন এবং জনগণের উপর তার বিরাট প্রভাব ছিল।
থাইদের কাছে অত্যন্ত জনপ্রিয় হলেও "লিজ ম্যাজিস্টি" আইনের আওতায় তার কর্মকাণ্ডের কোনরূপ সমালোচনা করা হলে সংশ্লিষ্ট ব্যক্তিকে তিন থেকে পনের বছর কারাভোগের বিধান রাখা হয়েছে। সামরিকজান্তা ও প্রধানমন্ত্রী তানিন ক্রেইভিজিয়েনর শাসনামলে এ আইনকে আরও কঠিনতর করা হয়। রাজপরিবার, রাজকীয় উন্নয়ন পরিকল্পনা, রাজকীয় প্রতিষ্ঠান, চক্রী রাজবংশ কিংবা অন্য কোন রাজার সমালোচনা করাও নিষিদ্ধ ঘোষণা করা হয়।
২০০৫ সালে রাজা ভূমিবলের জন্মদিনের উৎসবে রাজা ভূমিবল সমালোচনা স্বাগতঃ জানিয়ে বক্তব্য রাখেন। তিনি বলেন, 
এ প্রেক্ষিতে বাঁধনির্মাণে ব্যাপক সমালোচনার কথা জনগণের মাঝে প্রকাশিত হয়। লিজ ম্যাজিস্টি আইনের আওতা অনুসরণ করে তা বন্ধ রাখার চেষ্টা করা হয়। এ আইনের আওতায় ২০১০ সালে ৪৭৮ জনকে কারাগারে প্রেরণ করা হয়, যা ২০০৫ সালের পূর্বে ছিল বছরপ্রতি পাঁচ থেকে ছয়জন।
রাজা ভূমিবল ১৩ অক্টোবর ২০১৬ মৃত্যুবরণ করেন। তিনি সাধারণত থাইল্যান্ডবাসীদের কাছে অত্যন্ত সম্মান পাতেন।
রাগ ইমন

রাগ ইমন একটি রাগ বিশেষ। রাগ ইমন একটি সম্পূর্ণ রাগ বা সপ্তস্বরী রাগ। ইমন রাগ মূলত কল্যাণ ঠাটের অন্তর্ভুক্ত। এই রাগটি হিন্দুস্তানী ও কর্ণাটিক দুইরকম উচ্চাঙ্গ সঙ্গীতেই গাওয়া হয়। একটি মতে রাগটি প্রাচীনকাল থেকেই দক্ষিণ ভারতে প্রচলিত। দক্ষিণ ভারতে ইমন রাগটি রাগ কল্যাণ নামে পরিচিত। কাজেই খুব একটা পরিবর্তিত না হয়েই রাগটি আদিরুপেই ভারতবর্ষে রয়ে গেছে। অন্য মতে, ইমন হল ইয়েমেনের জনপ্রিয় সুর। মুসলিম শাসনামলে ভারতবর্ষের শাস্ত্রীয় সংগীতে পশ্চিম এশিয়া বা মধ্যপ্রাচ্য থেকে আসা গুটিকয়েক সুরের মধ্যে এটি একটি এবং ভারতবর্ষে রাগটির প্রচলন করেন আমীর খসরু।
রাগ যমন বা ইমন কল্যাণ ঠাটের অন্তর্ভুক্ত। রাগ ‘ইমন কল্যান’ নামে আরেকটি রাগ রয়েছে যেটি সম্পূর্ণ ভিন্ন আরেকটি রাগ। এই রাগের সময় হচ্ছে রাতের প্রথম প্রহর অর্থাৎ সন্ধ্যা ৬ টা থেকে রাত ৯ টা। বিভিন্ন প্রার্থনা সংগীতে এই রাগের উপস্থিতি দেখা যায়। এই রাগ সাধারণত লঘু মেজাজের হয়।
প্রত্যেকটি রাগেই সবল স্বর ও দুর্বল স্বর থাকে। তেমনই এখানেও আছে। এর সবল স্বর হল- ষড্জ (সা), গান্ধার (গা), পঞ্চম (পা) ও নিষাদ (নি)। আর দুর্বল স্বর হল- ঋষভ (রে), তীব্র / কড়ি মধ্যম () ও ধৈবত (ধা)।
মোহাম্মদ শামি

মোহাম্মদ শামি আহমেদ (; জন্ম: ৯ মার্চ, ১৯৯০) উত্তরপ্রদেশের আমরোহা এলাকায় জন্মগ্রহণকারী ভারতীয় ক্রিকেটার। তিনি ভারত ক্রিকেট দলের টেস্ট ও একদিনের আন্তর্জাতিকে ক্রিকেট খেলছেন। এছাড়াও, ঘরোয়া ক্রিকেটে বাংলার হয়ে খেলছেন। মূলতঃ ডানহাতি ফাস্ট বোলার হিসেবেই তার দলে অংশগ্রহণ। ইন্ডিয়ান প্রিমিয়ার লিগে কলকাতা নাইট রাইডার্স দলের হয়ে খেলছেন তিনি। গড়ে ১৪০ কি.মি./ঘ বেগে বলকে সুইং ও সীম প্রয়োগে বোলিং করেন যা একজন আদর্শ ফাস্ট বোলারের জন্য অত্যন্ত উপযোগী।
২০১০ সালে আসাম দলের বিপক্ষে তার প্রথম-শ্রেণীর ক্রিকেটে অভিষেক ঘটে। খেলায় তিনি তিন উইকেট দখল করেন। ২০১১ সালের ইন্ডিয়ান প্রিমিয়ার লিগে কলকাতা নাইট রাইডার্সের সাথে চু্ক্তিবদ্ধ হন। ঘরোয়া ক্রিকেটে চমকপ্রদ সাফল্য লাভ করায় ২০১২ সালে ওয়েস্ট ইন্ডিজ সফরে ভারত এ-দলের সদস্য মনোনীত হন। জুন, ২০১২ সালে অনানুষ্ঠানিক টেস্ট খেলায় ওয়েস্ট ইন্ডিজ এ-দলের বিপক্ষে চেতেশ্বর পুজারা'র সাথে ১০ম উইকেট জুটিতে ৭৩ রানের জয়সূচক ইনিংস খেলেন।
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিসিআই কর্তৃপক্ষ ভারত দলের ১৫-সদস্যের চূড়ান্ত তালিকা প্রকাশ করে। দলে তিনিও অন্যতম সদস্যরূপে মনোনীত হন। ১০ মার্চ, ২০১৫ তারিখে হ্যামিল্টনের সেডন পার্কে অনুষ্ঠিত গ্রুপ পর্বের পঞ্চম খেলায় আয়ারল্যান্ডের বিপক্ষে ৯ ওভার বোলিং করে ৪১ রানের বিনিময়ে ৩ উইকেট দখল করেন। পরবর্তীতে শিখর ধাওয়ানের মনোজ্ঞ শতরানে দল ৮ উইকেটের সহজ পায় ও খেলার ফলাফলে ভারত বি গ্রুপে শীর্ষস্থান দখল করে। পাশাপাশি বিশ্বকাপে ধারাবাহিকভাবে ৯ম জয় পায়। এরপর ২০১৯ সালে বিশ্বকাপে তিনি আবার ভারতীয় দলের হয়ে খেলার সুযোগ পান। ভারতের পঞ্চম ম্যাচে ভুবনেশ্বর কুমারের পরিবর্তে তাকে সুযোগ করে দেওয়া হয়। এই ম্যাচের শেষ ওভারে হ্যাট্রিক করে মোট ৪ টি উইকেট নিয়ে আফগানিস্তানের বিরুদ্ধে ভারতকে জয় এনে দেন শমি।
জসপ্রীত বুমরাহ এর পর দ্বিতীয সেরা ভারতীয় ক্যারিয়ার স্ট্রাইক রেট তার দখলে রয়েছে। কপিল দেব এর পর দ্বিতীয ভারতীয় দ্রুত বোলার হিসেবে সবচেয়ে বেশি বোল্ড উইকেট নেওয়ার রেকর্ড তার দখলে রয়েছে।
ইন্দিরা গান্ধী রাষ্ট্রীয় মুক্ত বিশ্ববিদ্যালয়

ইন্দিরা গান্ধী রাষ্ট্রীয় মুক্ত বিশ্ববিদ্যালয় বা ইগনু হল ভারতের একটি জাতীয় মুক্ত বিশ্ববিদ্যালয়। এই বিশ্ববিদ্যালয়ের প্রধান কার্যালয় নতুন দিল্লির ময়দানগড়ি অঞ্চলে ইগনু রোডে অবস্থিত। বিশ্ববিদ্যালয়টি ভারতের প্রাক্তন প্রধানমন্ত্রী ইন্দিরা গান্ধীর নামে নামাঙ্কিত। ১৯৮৫ সালে এই বিশ্ববিদ্যালয় প্রতিষ্ঠিত হয়। ইগনু ভারত সরকার কর্তৃক পরিচালিত হয়।
ইগনুতে ৪,০০০,০০০ ছাত্রছাত্রী পড়াশোনা করে। শিক্ষার্থী সংখ্যা হিসেবে এটি বিশ্বের বৃহত্তম বিশ্ববিদ্যালয়। দূরশিক্ষাকে সমাজের সকল প্রান্তে ছড়িয়ে দিতে ও দেশের বৃহত্তর জনসংখ্যার কাছে উচ্চশিক্ষার সুবিধা পৌঁছে দিতে এই বিশ্ববিদ্যালয় স্থাপিত হয়েছিল। এটি একটি জাতীয় তথ্যকেন্দ্র ও দূরশিক্ষা উৎকর্ষ কেন্দ্র হিসেবেও কাজ করে।
'জাম-দ্ব্যাংস-ছোস-ক্যি-গ্রাগ্স-পা

'জাম-দ্ব্যাংস-ছোস-ক্যি-গ্রাগ্স-পা () (১৪৭৮ - ১৫২৩) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ () ধর্মীয় গোষ্ঠীর তৃতীয় র্গ্যাল-দ্বাং-'ব্রুগ-পা বা প্রধান।
'জাম-দ্ব্যাংস-ছোস-ক্যি-গ্রাগ্স-পার জন্ম দক্ষিণ তিব্বতের ব্যা পরিবারগোষ্ঠীতে হয়। তার পিতার নাম গোং-মা-ব্ক্রা-শিস-দার-র্গ্যাস () এবং মাতার নাম ল্চাম-দ্কার-মো ()। দ্বিতীয় র্গ্যাল-দ্বাং-'ব্রুগ-পা কুন-দ্গা'-দ্পাল-'ব্যোর তার মৃত্যুর সময় কোনো পুরুষ উত্তরাধিকারী না রেখে যাওয়ায় র্গ্যা পরিবারগোষ্ঠীর বাইরে প্রথম র্গ্যাল-দ্বাং-'ব্রুগ-পা গ্ত্সাং-পা-র্গ্যা-রাস-য়ে-র্দো-র্জের অবতাররূপে 'জাম-দ্ব্যাংস-ছোস-ক্যি-গ্রাগ্স-পাকে চিহ্নিত করা হয়। কিন্তু র্গ্যা পরিবারগোষ্ঠীর লামারা রালুং বৌদ্ধবিহারের ওপর অধিকার ছেড়ে দিতে না চাইলে ব্যা পরিবারগোষ্ঠীর লামারা তার জন্য এক নতুন বৌদ্ধবিহারের নির্মাণ করেন।
এগারো বছর বয়সে তাকে দীক্ষা দেওয়া হয়। র্গ্যা পরিবারগোষ্ঠীর 'ব্রুগ-পা-কুন-লেগ্স () এবং কুন-দ্গা'-দ্পাল-'ব্যোরের শিষ্য দ্গে-স্লোং-রিন-ছেন-র্নাম-র্গ্যাল () তাকে শিক্ষা দান করেন। এছাড়াও তিনি স্লোব-দ্পোন-দুস-ঝাব্স-পা-শাক্যা-দ্বাং-ফ্যুং () এবং লো-ছেন-ব্সোদ-র্গ্যা-ম্ত্শো () নামক দুই লামার নিকট হতে কালচক্র সম্বন্ধে শিক্ষালাভ করেন। তিনি মি-লা-রাস-পার শিষ্য রাস-ছুং-র্দো-র্জে-গ্রাগ্স-পা দ্বারা প্রচারিত রাস-ছুং-স্ন্যাং-র্গ্যুদ () নামক তত্ত্বটি গ্ত্সাং-স্ম্যোন-হেরুকার নিকট হতে শিক্ষালাভ করেন।
মিশিগান বিশ্ববিদ্যালয়

মিশিগান বিশ্ববিদ্যালয় মার্কিন যুক্তরাষ্ট্রের মিশিগান অঙ্গরাজ্যে অবস্থিত একটি সরকারি বিশ্ববিদ্যালয়।